Kannada-LLM-Labs/Wikipedia-Kn huggingface dataset:
ಮೃದು ಶಕ್ತಿ

ಮೃದು ಶಕ್ತಿ ಒತ್ತಾಯದ ಬದಲು ಆಕರ್ಷಿಸುವ ಮತ್ತು ಸಹಯೋಜಿಸುವ ಸಾಮರ್ಥ್ಯವನ್ನು ವಿವರಿಸಲು ಹಾರ್ವರ್ಡ್ ವಿಶ್ವವಿದ್ಯಾಲಯದ ಜೋಸಫ಼್ ನೈರಿಂದ ಅಭಿವೃದ್ಧಿಪಡಿಸಲಾದ ಒಂದು ಪರಿಕಲ್ಪನೆ. ಒತ್ತಾಯದಲ್ಲಿ (ಗಡಸು ಶಕ್ತಿ) ಮನವೊಲಿಕೆಯ ವಿಧಾನವಾಗಿ ಬಲವಂತ ಅಥವಾ ಹಣ ಕೊಡುವಿಕೆಯನ್ನು ಬಳಸಲಾಗುತ್ತದೆ. ಮೃದು ಶಕ್ತಿಯು ಇತರರ ಆದ್ಯತೆಗಳಿಗೆ ರಂಜನೆ ಮತ್ತು ಆಕರ್ಷಣೆಯ ಮೂಲಕ ಆಕಾರ ಕೊಡುವ ಸಾಮರ್ಥ್ಯ. ಬಲವಂತ ಅಥವಾ ದಬ್ಬಾಳಿಕೆಯದಲ್ಲದ್ದು ಮೃದು ಶಕ್ತಿಯ ಒಂದು ನಿರ್ಧಾರಕ ವೈಶಿಷ್ಟ್ಯ; ಸಂಸ್ಕೃತಿ, ರಾಜಕೀಯ ಮೌಲ್ಯಗಳು, ಮತ್ತು ವಿದೇಶಾಂಗ ನೀತಿಗಳು ಮೃದು ಶಕ್ತಿಯ ಗುರುತಾಗಿರುತ್ತದೆ. ಇತ್ತೀಚೆಗೆ, ಈ ಪದವನ್ನು ತುಲನಾತ್ಮಕವಾಗಿ ಕಡಿಮೆ ಪಾರದರ್ಶಕ ಮಾರ್ಗಗಳ ಮೂಲಕ ಮತ್ತು ಪ್ರಬಲ ರಾಜಕೀಯ ಹಾಗೂ ರಾಜಕೀಯೇತರ ಸಂಸ್ಥೆಗಳ ಮೂಲಕ ಪ್ರಭಾವ ಬೀರುವ ಸಾಮಾಜಿಕ ಹಾಗೂ ಸಾರ್ವಜನಿಕ ಅಭಿಪ್ರಾಯವನ್ನು ಬದಲಾಯಿಸಲು ಮತ್ತು ಅದರ ಮೇಲೆ ಪ್ರಭಾವ ಬೀರಲು ಬಳಸಲಾಗಿದೆ. ೨೦೧೨ರಲ್ಲಿ, ಮೃದು ಶಕ್ತಿಯಿಂದ "ಅತ್ಯುತ್ತಮ ಪ್ರಚಾರ ಪ್ರಚಾರವಲ್ಲ" ಎಂದು ನೈ ಸ್ಪಷ್ಟಪಡಿಸಿದರು.

ನೈ ಈ ಪದವನ್ನು ತಮ್ಮ ೧೯೯೦ ರ ಪುಸ್ತಕ ಬೌಂಡ್ ಟು ಲೀಡ್: ದ ಚೇಂಜಿಂಗ್ ನೇಚರ್ ಆಫ಼್ ಅಮೇರಿಕನ ಪಾವರ್ ನಲ್ಲಿ ಸೃಷ್ಟಿಸಿದರು. ತಮ್ಮ ೨೦೦೪ರ ಪುಸ್ತಕ ಸಾಫ಼್ಟ್ ಪವರ್: ದ ಮೀನ್ಸ್ ಟು ಸಕ್ಸೆಸ್ ಇನ್ ವರ್ಲ್ಡ್ ಪಾಲಿಟಿಕ್ಸ್ ನಲ್ಲಿ ಈ ಪರಿಕಲ್ಪನೆಯನ್ನು ಮತ್ತಷ್ಟು ಅಭಿವೃದ್ಧಿಗೊಳಿಸಿದರು. ಈ ಪದವನ್ನು ಅಂತರರಾಷ್ಟ್ರೀಯ ವ್ಯವಹಾರಗಳಲ್ಲಿ ವಿಶ್ಲೇಷಕರು ಮತ್ತು ಮುತ್ಸದ್ದಿಗಳು ಈಗ ವ್ಯಾಪಕವಾಗಿ ಬಳಸುತ್ತಾರೆ. ಉದಾಹರಣೆಗೆ, ಅಮೇರಿಕಾದ ರಕ್ಷಣಾ ಸಚಿವರಾದ ರಾಬರ್ಟ್ ಗೇಟ್ಸ್, ರಾಷ್ಟ್ರೀಯ ಭದ್ರತೆಯ ನಾಗರಿಕ ಉಪಕರಣಗಳಾದ ರಾಜತಂತ್ರ, ಕಾರ್ಯತಂತ್ರೀಯ ಸಂವಹನಗಳು, ವಿದೇಶಿ ನೆರವು, ಪೌರ ಕ್ರಿಯೆ ಮತ್ತು ಆರ್ಥಿಕ ಪುನರ್ನಿರ್ಮಾಣ ಹಾಗು ಅಭಿವೃದ್ಧಿ ಮೇಲಿನ ಖರ್ಚಿನಲ್ಲಿ ಗಣನೀಯ ಹೆಚ್ಚಳದಿಂದ ಅಮೇರಿಕಾದ ಮೃದು ಶಕ್ತಿಯನ್ನು ಹೆಚ್ಚಿಸುವ ಅಗತ್ಯದ ಬಗ್ಗೆ ಮಾತಾಡಿದರು. ೨೦೧೧ರಲ್ಲಿ ಶೀ ಜಿನ್‍ಪಿಂಗ್, ಚೀನಾದ ಅಧ್ಯಕ್ಷ ಗದ್ದುಗೆ ಏರುವ ಸಂದರ್ಭದಲ್ಲಿ, ಚೀನಾದ ಕಮ್ಯುನಿಸ್ಟ್ ಪಕ್ಷ ಒಂದು ಪೂರ್ಣ ಅಧಿವೇಶನವನ್ನು ಸಂಸ್ಕೃತಿಯ ವಿಷಯಕ್ಕೆ ಮೀಸಲಿಟ್ಟಿತು. ನಮ್ಮ ದೇಶವನ್ನು ಸಮಾಜವಾದಿ ಸಾಂಸ್ಕೃತಿಕ ಮಹಾಶಕ್ತಿಯಾಗಿ ಕಟ್ಟುವುದು ಒಂದು ರಾಷ್ಟ್ರೀಯ ಗುರಿ ಎಂದು ಅಂತಿಮ ಅಧಿಕೃತ ಹೇಳಿಕೆಯು ಘೋಷಿಸಿತು.

೨೦೧೫ರ ಮೃದು ಶಕ್ತಿ ವಿಶ್ವ ರ‍್ಯಾಂಕಿಂಗ್ ವರದಿಯಲ್ಲಿ, ಯುನೈಟಡ್ ಕಿಂಗ್ಡಮ್ ಮೃದು ಶಕ್ತಿಯಲ್ಲಿ ಪ್ರಥಮ ಸ್ಥಾನ ಹೊಂದಿತ್ತು, ನಂತರದ ಸ್ಥಾನಗಳಲ್ಲಿ ಜರ್ಮನಿ, ಅಮೇರಿಕಾ, ಫ಼್ರಾನ್ಸ್, ಕೆನಡಾ, ಆಸ್ಟ್ರೇಲಿಯಾ, ಸ್ವಿಟ್‍ಜ಼ರ್ಲಂಡ್, ಜಪಾನ್, ಸ್ವೀಡನ್ ಮತ್ತು ನೆದರ್ಲಂಡ್ಸ್ ಇದ್ದವು.

ಉಲ್ಲೇಖಗಳು

ಅಂತರರಾಷ್ಟ್ರೀಯ ಸಂಬಂಧಗಳು
ಚೇತನ್ ಚಂದ್ರ

ಚೇತನ್ ಚಂದ್ರ ಒಬ್ಬ ಕನ್ನಡ ಚಲನಚಿತ್ರ ನಟ.

ಆರಂಭಿಕ ಜೀವನ ಮತ್ತು ಕುಟುಂಬ 
ಚೇತನ್ ಕೆ.ಬಿ.ರಾಮಚಂದ್ರ ಮತ್ತು ಬಿ.ಎನ್.ಅನಸೂಯ ಅವರಿಗೆ ಕುಣಿಗಲ್‍ನಲ್ಲಿ ಜನಿಸಿದರು. ತಂದೆ ರಾಮಚಂದ್ರ ಮಲೇಷ್ಯಾದಲ್ಲಿ ಮೈನಿಂಗ್ ಇಂಜಿನಿಯರ್ ಆಗಿ ಕಾರ್ಯನಿರ್ವಹಿಸುತ್ತಾರೆ. ನಿತಿನ್ ಚಂದ್ರ ಇವರ ಸಹೋದರ.

ಚೇತನ್ ಇನ್ಫ಼ರ್ಮೇಶನ್ ಸೈನ್ಸ್ ಎಂಜಿನಿಯರಿಂಗ್‍ ಪದವಿ ಹೊಂದಿದ್ದಾರೆ.

ವೃತ್ತಿ 
ಇವರ ಚೊಚ್ಚಲ ಚಿತ್ರ ೨೦೦೮ರಲ್ಲಿ ತೆರೆಕಂಡ ಪಿಯುಸಿ ಆದರೂ, ಇವರಿಗೆ ಯಶಸ್ಸು ತಂದುಕೊಟ್ಟಂತಹ ಚಿತ್ರ ೨೦೧೦ರಲ್ಲಿ ತೆರೆಕಂಡ ಪ್ರೇಮಿಸಮ್. ಕುಂಭರಾಶಿ ಚಿತ್ರಕ್ಕಾಗಿ ಚೇತನ್ ತಕ್ಕ ದೇಹದಾರ್ಢ್ಯತೆ (eight-pack abs) ಪಡೆಯಲು ಕಠಿಣ ಶ್ರಮವಹಿಸಿ, ಸಾಕಷ್ಟು ಪ್ರಶಂಸೆಗೊಳಗಾದರು.

ಚಲನಚಿತ್ರಗಳ ಪಟ್ಟಿ 
ಸಿದ್ದೇಶ್
ನಮ್ ಏರಿಯಾಲಿ ಇನ್ನೊಂದ್‍ದಿನ

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 
 Chetan Chandra gets busy in Sandalwood 
 Biscuit is a mirror of Bangalore: Chetan Chandra
 Chetan Chandra bags 'Love Churmuri'!

ಕನ್ನಡ ಚಿತ್ರರಂಗದ ನಟರು
ಸಂತತಿ

ಜೀವಶಾಸ್ತ್ರದಲ್ಲಿ, ಸಂತತಿಗಳು ಜೀವಿಗಳಿಗೆ ಹುಟ್ಟಿದ ಮರಿಗಳು, ಮತ್ತು ಒಂದೇ ಜೀವಿಯಿಂದ ಅಥವಾ, ಲೈಂಗಿಕ ಸಂತಾನೋತ್ಪತ್ತಿಯ ಸಂದರ್ಭದಲ್ಲಿ ಎರಡು ಜೀವಿಗಳಿಂದ ಉತ್ಪತ್ತಿಯಾಗುತ್ತವೆ. ಸಾಮೂಹಿಕ ಸಂತತಿಗಳನ್ನು ಹೆಚ್ಚು ಸಾಮಾನ್ಯ ರೀತಿಯಲ್ಲಿ ಮರಿಗುಂಪು ಅಥವಾ ಮರಿಗಳು ಎಂದು ಕರೆಯಬಹುದು. ಇದು ಮೊಟ್ಟೆಗಳಿಂದ ಹೊರಬಂದ ಕೋಳಿಮರಿಗಳಂತಹ ಏಕಕಾಲದ ಸಂತತಿಗಳ ಸಮೂಹವನ್ನು, ಅಥವಾ ಜೇನುನೊಣ ಮರಿಗಳಂತಹ ಎಲ್ಲ ಸಂತತಿಗಳನ್ನು ಸೂಚಿಸಬಹುದು.

ಮಾನವ ಸಂತತಿಗಳನ್ನು ಮಕ್ಕಳು ಎಂದು ಸೂಚಿಸಲಾಗುತ್ತದೆ (ವಯಸ್ಸಿಗೆ ಸಂಬಂಧವಿರದಂತೆ, ಹಾಗಾಗಿ ಒಬ್ಬರು ವಯಸ್ಸನ್ನು ಅವಲಂಬಿಸಿ ಹೆತ್ತವರ "ಅಪ್ರಾಪ್ತ ಮಕ್ಕಳು" ಅಥವಾ ವಯಸ್ಕ ಮಕ್ಕಳು ಅಥವಾ ಶಿಶುಗಳು ಅಥವಾ ಹದಿಹರೆಯದವರನ್ನು ಸೂಚಿಸಬಹುದು); ಗಂಡು ಮಕ್ಕಳು ಪುತ್ರರು ಮತ್ತು ಹೆಣ್ಣು ಮಕ್ಕಳು ಪುತ್ರಿಯರು. ಸಂತತಿಗಳ ಉತ್ಪತ್ತಿ ಸಂಭೋಗದ ನಂತರ ಅಥವಾ ಕೃತಕ ಗರ್ಭಧಾರಣೆಯ ನಂತರ ಆಗಬಹುದು.

ಸಂತತಿಯು ನಿಖರ ಮತ್ತು ಸರಿಯಾದ ಅನೇಕ ಭಾಗಗಳು ಮತ್ತು ಲಕ್ಷಣಗಳನ್ನು ಹೊಂದಿರುತ್ತದೆ. ಒಂದು ಹೊಸ ಪ್ರಜಾತಿಯ ಸಂತತಿಯು ತಂದೆ ಮತ್ತು ತಾಯಿಯ (ಇದನ್ನು ಪೋಷಕ ಪೀಳಿಗೆ ಎಂದು ಕರೆಯಲಾಗುತ್ತದೆ) ವಂಶವಾಹಿಗಳನ್ನು ಹೊಂದಿರುತ್ತದೆ. ಈ ಪ್ರತಿಯೊಂದು ಸಂತತಿಯು ನಿರ್ದಿಷ್ಟ ಕ್ರಿಯೆಗಳು ಮತ್ತು ಲಕ್ಷಣಗಳಿಗೆ ಸಂಕೇತೀಕರಣವಿರುವ ಅಸಂಖ್ಯಾತ ವಂಶವಾಹಿಗಳನ್ನು ಹೊಂದಿರುತ್ತದೆ. ಗಂಡುಗಳು ಮತ್ತು ಹೆಣ್ಣುಗಳು ಎರಡೂ ತಮ್ಮ ಸಂತತಿಯ ಆನುವಂಶಿಕ ರಚನೆಗಳಿಗೆ ಸಮಾನವಾಗಿ ಕೊಡುಗೆ ನೀಡುತ್ತವೆ. ಸಂತತಿಗಳಲ್ಲಿ ಜಂಪತಿಗಳು ಕೂಡಿ ರಚನೆಯಾಗುತ್ತವೆ. ಸಂತತಿಯ ರಚನೆಯಲ್ಲಿ ವರ್ಣತಂತು ಒಂದು ಪ್ರಮುಖ ಅಂಶವಾಗಿದೆ. ವರ್ಣತಂತು ಅನೇಕ ವಂಶವಾಹಿಗಳನ್ನು ಹೊಂದಿರುವ ಡಿಎನ್ಎ ಯ ಒಂದು ರಚನೆ.

ಲಿಂಗ ಸಂಪರ್ಕ ಎಂದು ಕರೆಯಲಾದ ಒಂದು ಆನುವಂಶಿಕತೆ ಮುಖ್ಯವಾಗಿದೆ. ಇದು ಲಿಂಗ ವರ್ಣತಂತುವಿನಲ್ಲಿ ಸ್ಥಿತವಾದ ಒಂದು ವಂಶವಾಹಿ ಮತ್ತು ಈ ಆನುವಂಶಿಕತೆಯ ಮಾದರಿಗಳು ಹೆಣ್ಣು ಮತ್ತು ಗಂಡು ಎರಡರಲ್ಲೂ ಭಿನ್ನವಾಗಿರುತ್ತವೆ. ಕ್ರಾಸಿಂಗ್ ಓವರ್ ಎಂಬ ವಿವರಣೆ ಅಥವಾ ಪ್ರಕ್ರಿಯೆಯು ಒಂದು ಸಂತತಿಯು ಎರಡೂ ಪೋಷಕ ಪೀಳಿಗೆಗಳ ವಂಶವಾಹಿಗಳನ್ನು ಹೊಂದಿರುವ ಸಿದ್ಧಾಂತವನ್ನು ಸಾಬೀತುಪಡಿಸುತ್ತದೆ. ಇದರಲ್ಲಿ ಗಂಡು ವರ್ಣತಂತುಗಳಿಂದ ವಂಶವಾಹಿಗಳು ಮತ್ತು ಹೆಣ್ಣು ವರ್ಣತಂತುಗಳಿಂದ ವಂಶವಾಹಿಗಳನ್ನು ತೆಗೆದುಕೊಂಡು, ಅರೆವಿದಳನ ಪ್ರಕ್ರಿಯೆ ನಡೆದು, ವರ್ಣತಂತುಗಳು ಸಮವಾಗಿ ವಿಭಜನೆಯಾಗುತ್ತವೆ.

ಉಲ್ಲೇಖಗಳು

ಸಂತಾನೋತ್ಪತ್ತಿ
ದ್ವಾದಶಾಹ

ದ್ವಾದಶಾಹ ಅಂದರೆ ಅಕ್ಷರಶಃ ಹನ್ನೆರಡು ದಿನದ ಯಾಗ.

ಹನ್ನೆರಡು ದಿನ ನಡೆಯುವ ಸೋಮ ಯಾಗವನ್ನು ದ್ವಾದಶಾಹ ಎಂದು ಕರೆಯಲಾಗುತ್ತದೆ. ಇದರಲ್ಲಿ ದಾಶ ರಾತ್ರ ಎಂದು ಕರೆಯಲಾದ ಹತ್ತು ದಿನದ ಕ್ರಮಾಗತಿಯು ಅತಿರಾತ್ರಗಳು ಎಂದು ಕರೆಯಲಾದ ಎರಡು ತೀವ್ರ ದಿನ ಹಾಗೂ ರಾತ್ರಿಯ ಯಾಗಗಳಿಂದ ಸುತ್ತುವರಿಯಲ್ಪಟ್ಟಿದೆ. ಅತಿರಾತ್ರಗಳು ಆರಂಭ ಮತ್ತು ಮುಕ್ತಾಯದ ದಿನಗಳು. ಅಗ್ನಿಷ್ಟೋಮವು ಹನ್ನೆರಡು ದಿನಗಳೊಳಗಿನ ಎಲ್ಲ ಸೋಮ ಯಾಗಗಳಿಗೆ ಮಾದರಿಯಾಗಿ ಕಾರ್ಯನಿರ್ವಹಿಸುತ್ತದೆ, ದ್ವಾದಶಾಹ ಸೋಮ ಯಾಗವು ಹನ್ನೆರಡು ಅಥವಾ ಹೆಚ್ಚಿನ ದಿನಗಳ ಸೋಮ ಯಾಗಗಳಿಗೆ ಮಾದರಿಯಾಗಿ ಕಾರ್ಯನಿರ್ವಹಿಸುತ್ತದೆ. ಋಗ್ವೇದಕ್ಕೆ ಸೇರಿದ ಐತರೇಯ ಬ್ರಾಹ್ಮಣ ಮತ್ತು ಕೌಷೀತಕಿ ಬ್ರಾಹ್ಮಣಗಳೆರಡೂ ಈ ಋಗ್ವೈದಿಕ ವಿಧಿಯನ್ನು ಸಂರಕ್ಷಿಸುತ್ತವೆ. ಐತರೇಯ ಬ್ರಾಹ್ಮಣವು (IV.25) ದ್ವಾದಶಾಹ ಯಾಗವನ್ನು ಪ್ರಜಾಪತಿಯ ಯಾಗವೆಂದು ಕರೆಯುತ್ತದೆ, ಮತ್ತು ಜೈಮಿನೀಯ ಬ್ರಾಹ್ಮಣವು (III.302) ದ್ವಾದಶಾಹದ ಷ್ಟೋಮಗಳನ್ನು ಪ್ರಜಾಪತಿಯ ಬಲಿಷ್ಠ ಮಕ್ಕಳು ಎಂದು ಕರೆಯುತ್ತದೆ.

ಹನ್ನೆರಡು ದಿನದ ಸೋಮ ಯಾಗಗಳನ್ನು ಅಹೀನಗಳು ಎಂದು ಕರೆಯಲಾಗುತ್ತದೆ, ಮತ್ತು ಹೆಚ್ಚು ಉದ್ದನೆಯ ಯಾಗಗಳನ್ನು ಸತ್ತ್ರಗಳು ಎಂದು ಕರೆಯಲಾಗುತ್ತದೆ. ಐತರೇಯ ಬ್ರಾಹ್ಮಣವು ಈ ಯಾಗದ ಮೂಲ ಮತ್ತು ಆರಂಭಿಕ ವಿಧಿಯಿಂದ ಶುರುಮಾಡಿ  ತನ್ನ ಪಂಚಿಕಾ IV.iv.23 ರಿಂದ V.iv.25 ದಲ್ಲಿ ದ್ವಾದಶಾಹ ಯಾಗವನ್ನು ವಿವರಿಸುತ್ತದೆ. ದ್ವಾದಶಾಹ ಯಾಗದ ಮೊದಲ ಆರು ಪೃಷ್ಠ ದಿನಗಳು ಬಾಯಿಯನ್ನು ಪ್ರತಿನಿಧಿಸುತ್ತವೆ, ಏಳರಿಂದ ಒಂಭತ್ತನೆ ದಿನಗಳು ಚಂದೋಮಾ ದಿನಗಳು ಇವು ಬಾಯಿಯಲ್ಲಿರುವ ನಾಲಿಗೆಯ ಅಂಗುಳು ಮತ್ತು ಹಲ್ಲುಗಳನ್ನು ಪ್ರತಿನಿಧಿಸುತ್ತವೆ; ಆದರೆ ಹತ್ತನೆ ದಿನ ಹರ್ಷದ ದಿನವು ಸ್ಫುಟ ಧ್ವನಿಗಳನ್ನು ಉತ್ಪತ್ತಿಮಾಡುವ ಅಥವಾ ಸಿಹಿ ಮತ್ತು ಸಿಹಿಯಲ್ಲದ್ದನ್ನು ವ್ಯತ್ಯಾಸಮಾಡಲು ಬಳಸುವ ಅಂಗವನ್ನು ಪ್ರತಿನಿಧಿಸುತ್ತದೆ. ಸಮೃದ್ಧಿಯನ್ನು ಬಯಸುವವರು ಈ ಆಚರಣೆಯನ್ನು ಮಾಡುತ್ತಾರೆ. ಸತ್ತ್ರಗಳ ಮೂಲಭೂತ ಯೋಜನೆ ದ್ವಾದಶಾಹದಂತೆಯೇ ಇದೆ. ಇದರಲ್ಲಿ ಅತಿರಾತ್ರ, ಪೃಷ್ಠ ದಿನಗಳು, ಚಂದೋಮಾ ದಿನಗಳು, ಅವಿವಾಕ್ಯ, ಮತ್ತು ಉದಯನೀಯ ಅತಿರಾತ್ರ (ಒಂದು ದಿನ) ಇರುತ್ತವೆ, ಈ ಕಾರ್ಯಕ್ರಮವನ್ನು ಸೂಕ್ತವಾಗಿ ವಿಸ್ತರಿಸಬಹುದು.

ದ್ವಾದಶಾಹ ಯಾಗವು ಅಹೀನ ಮತ್ತ ಸತ್ತ್ರ ಎರಡೂ ಬಗೆಯ ಸೋಮ ಯಾಗವಾಗಿದೆ. ಅಹೀನ ಬಗೆಯು ವಾಯುಧವಾದರೆ, ಸತ್ತ್ರ ಬಗೆಯು ಸಮುಧ. ಸತ್ತ್ರ ರೀತಿಯ ಅವಧಿಯಲ್ಲಿ, ಬಲಿಯಿರುವುದಿಲ್ಲ, ಕೇವಲ ಬ್ರಾಹ್ಮಣರು ಈ ವಿಧಿಯನ್ನು ನೆರವೇರಿಸುತ್ತಾರೆ.

ಉಲ್ಲೇಖಗಳು

ಭಾರತೀಯ ತತ್ವಶಾಸ್ತ್ರ
ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ಯಶ್ಮಿತಾ ಬೆಳ್ಳೂರು

ಅಂತರಾಷ್ಟೀಯ ಮಟ್ಟದಲ್ಲಿ ಭಾರತದ ಕೀರ್ತಿ ಪತಾಕೆಯನ್ನು ಹಾರಿಸಿದ ಕ್ರೀಡಾತಾರೆ ಯಶ್ಮಿತಾ ಬೆಳ್ಳೂರು. ಬಂಗಾರದ ಪದಕ ಗೆದ್ದಿರುವ ತುಳುನಾಡಿನ ಹೆಮ್ಮೆಯ ಹೆಣ್ಣು ಮಗಳು.

ಜೀವನ 
ಬಡತನದ ಜೀವನದಲ್ಲಿಯು ಮಿಂಚಿದ ಕ್ರೀಡಾತಾರೆ ಯಶ್ಮಿತಾ. ಕಾಸರಗೋಡು ಜಿಲ್ಲೆಯ ಬೆಳ್ಳೂರು ಗ್ರಾಮ ಪಂಚಾಯತ್ತಿನ  ಮಿತ್ತಜಾಲ್ ಎನ್ನುವ ಸಣ್ಣ ಊರಿನಲ್ಲಿ ಕೃಷಿ ಹಾಗು  ಕೂಲಿ ಕೆಲಸಕ್ಕೆ ಹೋಗುವಂತಹ ಸುಬ್ಬಣ್ಣ ಹಾಗು  ಸುಮತಿ ದಂಪತಿಗಳ ಮೂರೂ ಮಕ್ಕಳಲ್ಲಿ ಎರಡನೆಯ  ಮಗಳು ಯಶ್ಮಿತಾ . ದಿನ ದಿನ ಸಂಪಾದನೆ ದಿನ ದಿನದ ಖರ್ಚಿಗೆ ಸರಿ ಹೋಗುವ ಆರ್ಥಿಕ ಪರಿಸ್ಥಿತಿಯಲ್ಲಿ ಯಶ್ಮಿತಾ ಬೆಳೆದಿರುತ್ತಾಳೆ ಆದರೆಮಲೇಶಿಯಾ ಪಂದ್ಯಾಟದಲ್ಲಿ ಭಾಗವಹಿಸುವ ಯಶ್ಮಿತಾನ ದೊಡ್ಡ ಕನಸು ನನಸಾಗಲು ಸರಕಾರವು ಸಹಾಯ ಮಾಡಿತು. ಮಲೇಶಿಯಾದ ಪ್ರವಾಸದ  ದೊಡ್ಡ ಮೊತ್ತದ  ಖರ್ಚಿನ್ನು
ಪರಿಶಿಷ್ಟ ವರ್ಗ ವಿಭಾಗದಿಂದ ಸರಕಾರ ಮಂಜೂರು ಮಾಡಿ  ಇವಳ ಸಾಧನೆಗೆ  ಸಹಾಯ ಕೊಟ್ಟಿತು.

ವಿದ್ಯಾಭ್ಯಾಸ 
ಯಶ್ಮಿತಾ ಬೆಳ್ಳೂರು ಇವಳ ಪ್ರಾಥಮಿಕ ವಿದ್ಯಾಭ್ಯಾಸವನ್ನು ಎ. ಎಲ್. ಪಿ. ಶಾಲೆ ಬೆಳಿಂಜ ಹಾಗು ಹೈಸ್ಕೂಲ್ ವಿದ್ಯಾಭ್ಯಾಸ ಶ್ರೀ ಅನ್ನಪೂರ್ಣೇಶ್ವರಿ ಶಾಲೆ ಅಗಲ್ಪಾಡಿಯಲ್ಲಿ  ಮಾಡಿರುತ್ತಾಳೆ. ದೈಹಿಕ  ಶಿಕ್ಷಣ ಶಿಕ್ಷಕರಾದ ಶಶಿಕಾಂತ ಬಲ್ಲಾಲ್ ಯಶ್ಮಿತಾನ ಕ್ರೀಡಾಸಕ್ತಿಯನ್ನು ಗುರುತಿಸಿ ತರಬೇತಿ ಕೊಡುವುದರೊಂದಿಗೆ ಸಲಹೆ ಪ್ರೋತ್ಸಾಹ ಕೊಟ್ಟು  ಮಾರ್ಗದರ್ಶನ ಮಾಡಿದರು.

ಸಾಧನೆ 
ಮಲೇಶಿಯಾದಲ್ಲಿ ನಡದತ ಹೆಂಗಸರ ತ್ರೊ ಬಾಲ್ ಪಂದ್ಯಾಟದಲ್ಲಿ ಪಾಕಿಸ್ತಾನದ ತಂಡವನ್ನು ಸೋಲಿಸಿ ಭಾರತದ ವಿಜಯ ಪತಾಕೆಯನ್ನು ಎತ್ತಿ ಹಿಡಿದ ತುಳುನಾಡಿನ ಕುವರಿ ಗಡಿನಾಡ ಪ್ರತಿಭೆ ಯಶ್ಮಿತಾ ಬೆಳ್ಳೂರು.ವಿದ್ಯಾಭ್ಯಾಸದೊಂದಿಗೆ ಕ್ರೀಡಾಭ್ಯಾಸವನ್ನು ಮಾಡಿ ವಿದ್ಯಾರ್ಥಿ ಜೀವನದಲ್ಲಿ ಶಾಲಾ ಕ್ರೀಡಾಕೂಟದ ನಾಯಕಿಯಾಗಿ ತುಂಬಾ ಪ್ರಶಸ್ತಿಗಳನ್ನು ಪಡೆದು ತನ್ನ ಸಣ್ಣ ಪ್ರಾಯದಲ್ಲಿಯೆ ಭಾರತ ತಂಡಕ್ಕೆ ಸೇರಿ ಅಂತರಾಷ್ಟೀಯ ಮಟ್ಟದಲ್ಲಿ ಆಡಿ  ಭಾರತಕ್ಕೆ ಕೀರ್ತಿಯನ್ನು ತಂದ ಗಡಿನಾಡಿನ ಹೆಮ್ಮೆಯ ಹೆಣ್ಣು ಮಗಳು ಯಶ್ಮಿತಾ

ಆಸಕ್ತಿ 
ಯಶ್ಮಿತ ಕ್ರೀಡಾಸಕ್ತಿಯ ಜೊತೆಗೆ ಕಥೆ ಕವಿತೆಗಳನ್ನು ಬರೆಯುವಂತಹ ಆಸಕ್ತಿ ಇರುವಂತಹ ಬಹುಮುಖ ಪ್ರತಿಭೆ. ಎಸ್. ಎಸ್. ಎಲ್. ಸಿ. ಪರೀಕ್ಷೆಯಲ್ಲಿ ಶೇಕಡಾ ೮೫% ಅಂಕ ಪಡೆದು ಆಟದಲ್ಲಿ ಮಾತ್ರವಲ್ಲ ಪಾಠದಲ್ಲಿಯು ಪ್ರತಿಭಾವಂತೆ ಎನ್ನುವುದನ್ನು ತೋರಿಸಿ ಕೊಟ್ಟಿರುವ ಸಾಧಕಿ.

ಉಲ್ಲೇಖ

ಕ್ರೀಡಾಪಟುಗಳು
ಅಪಧಮನಿ

ಅಪಧಮನಿಗಳು ಹೃದಯದಿಂದ ಬೇರೆಡೆ ರಕ್ತ ಸಾಗಿಸುವ ರಕ್ತನಾಳಗಳು. ಬಹುತೇಕ ಅಪಧಮನಿಗಳು ಆಮ್ಲಜನಕಯುಕ್ತ ರಕ್ತವನ್ನು ಸಾಗಿಸುತ್ತವೆ, ಆದರೆ ಇದಕ್ಕೆ ಎರಡು ಅಪವಾದಗಳಿವೆ, ಶ್ವಾಸಕೋಶದ ಅಪಧಮನಿ ಮತ್ತು ನಾಭಿ ಅಪಧಮನಿಗಳು. ವಾಸ್ತವಿಕ ಅಪಧಮನೀಯ ರಕ್ತ ಪರಿಮಾಣವು ಅಪಧಮನೀಯ ವ್ಯವಸ್ಥೆಯನ್ನು ತುಂಬುವ ಬಾಹ್ಯಕೋಶ ದ್ರವ.

ಅಪಧಮನಿಗಳು ರಕ್ತಪರಿಚಲನೆಯ ವ್ಯವಸ್ಥೆ / (ಮಾನವನಲ್ಲಿ ರಕ್ತ ಪರಿಚಲನೆ)ಯ ಭಾಗವಾಗಿವೆ. ರಕ್ತಪರಿಚಲನಾ ವ್ಯವಸ್ಥೆಯು ಎಲ್ಲ ಜೀವಕೋಶಗಳಿಗೆ ಆಮ್ಲಜನಕ ಮತ್ತು ಪೌಷ್ಟಿಕಾಂಶಗಳ ವಿತರಣೆ, ಜೊತೆಗೆ ಇಂಗಾಲದ ಡೈಆಕ್ಸೈಡ್ ಹಾಗೂ ತ್ಯಾಜ್ಯ ಉತ್ಪನ್ನಗಳ ತೆಗೆಯುವಿಕೆ, ಅನುಕೂಲತಮ ಪಿಎಚ್ ಅನ್ನು ಕಾಪಾಡುವುದು, ಮತ್ತು ಪ್ರೋಟೀನುಗಳು ಹಾಗೂ ಪ್ರತಿರಕ್ಷಾ ವ್ಯವಸ್ಥೆಯ ಜೀವಕೋಶಗಳ ಪರಿಚಲನೆಗೆ ಜವಾಬ್ದಾರವಾಗಿದೆ. ಅಭಿವೃದ್ಧಿಹೊಂದಿದ ದೇಶಗಳಲ್ಲಿ, ಮರಣದ ಎರಡು ಪ್ರಮುಖ ಕಾರಣಗಳಾದ ಹೃದಯಾಘಾತ, ಮತ್ತು ಮಿದುಳಾಘಾತ, ಎರಡೂ ನೇರವಾಗಿ ಅಪಧಮನೀಯ ವ್ಯವಸ್ಥೆಯು ವರ್ಷಾನುಗಟ್ಟಲೆಯ ಹಾಳಾಗುವಿಕೆಯಿಂದ ನಿಧಾನವಾಗಿ ಹಾಗೂ ಕ್ರಮೇಣ ದುರ್ಬಲಗೊಳ್ಳುವುದರಿಂದ ಸಂಭವಿಸಬಹುದು.

ಮಾನವ ಶರೀರದ ಅಪಧಮನೀಯ ವ್ಯವಸ್ಥೆಯನ್ನು ಹೃದಯದಿಂದ ಇಡೀ ಶರೀರಕ್ಕೆ ರಕ್ತವನ್ನು ಸಾಗಿಸುವ ಸಿಸ್ಟೆಮಿಕ್ ಅಪಧಮನಿಗಳು, ಮತ್ತು ಹೃದಯದಿಂದ ಶ್ವಾಸಕೋಶಗಳಿಗೆ ಆಮ್ಲಜನಕರಹಿತ ರಕ್ತವನ್ನು ಸಾಗಿಸುವ ಶ್ವಾಸಕೋಶದ ಅಪಧಮನಿಗಳು ಎಂದು ವಿಭಜಿಸಲಾಗುತ್ತದೆ.

ಅಪಧಮನಿಯ ಬಾಹ್ಯತಮ ಪದರದ ಹೆಸರು ಟ್ಯೂನಿಕಾ ಎಕ್ಸ್‌ಟರ್ನಾ. ಇದು ಸಂಯೋಜಕ ಅಂಗಾಂಶದಿಂದ ರಚಿತವಾಗಿದೆ. ಈ ಪದರದ ಒಳಗೆ ಟ್ಯೂನಿಕಾ ಮೀಡಿಯಾ ಇದೆ. ಇದು ನಯ ಸ್ನಾಯು ಜೀವಕೋಶಗಳು ಮತ್ತು ಸ್ಥಿತಿಸ್ಥಾಪಕ ಅಂಗಾಂಶದಿಂದ ರಚನೆಗೊಂಡಿದೆ. ಟ್ಯೂನಿಕಾ ಇಂಟಿಮಾ ಅಂತರತಮ ಪದರವಾಗಿದೆ. ಇದು ರಕ್ತದ ಹರಿವಿನೊಂದಿಗೆ ನೇರ ಸಂಪರ್ಕದಲ್ಲಿರುತ್ತದೆ. ಈ ಪದರ ಮುಖ್ಯವಾಗಿ ಆಂತರಿಕ ಅಂಗಾಂಶ ಜೀವಕೋಶಗಳಿಂದ ರಚನೆಗೊಂಡಿದೆ. ರಕ್ತ ಹರಿಯುವ ಒಳಗಿನ ಟೊಳ್ಳು ಕುಳಿಯನ್ನು ಕುಹರವೆಂದು ಕರೆಯಲಾಗುತ್ತದೆ.

ಅಪಧಮನಿಗಳು ಪರಿಚಲನಾ ವ್ಯವಸ್ಥೆಯ ಇತರ ಭಾಗಗಳಿಗಿಂತ ಹೆಚ್ಚಿನ ರಕ್ತದೊತ್ತಡವನ್ನು ಹೊಂದಿರುತ್ತವೆ. ಅಪಧಮನಿಗಳಲ್ಲಿನ ಒತ್ತಡವು ಹೃದಯ ಚಕ್ರದ ಅವಧಿಯಲ್ಲಿ ಬದಲಾಗುತ್ತದೆ. ಅದು ಹೃದಯ ಸಂಕುಚಿಸಿದಾಗ ಅತ್ಯಂತ ಹೆಚ್ಚಿರುತ್ತದೆ ಮತ್ತು ಹೃದಯ ಸಡಿಲಿಸಿದಾಗ ಅತ್ಯಂತ ಕಡಿಮೆಯಿರುತ್ತದೆ. ಒತ್ತಡದಲ್ಲಿನ ಬದಲಾವಣೆ ನಾಡಿಯನ್ನು ಉತ್ಪತ್ತಿ ಮಾಡುತ್ತದೆ, ಮತ್ತು ಇದನ್ನು ಶರೀರದ ವಿಭಿನ್ನ ಪ್ರದೇಶಗಳಲ್ಲಿ ಅನುಭವಿಸಬಹುದು.

ಉಲ್ಲೇಖಗಳು

ಹೃದಯರಕ್ತನಾಳದ ವ್ಯವಸ್ಥೆ
ಆರೋಗ್ಯ
ವೈದ್ಯಕೀಯ
ಆನಂದ

೬೦ ಸಂವತ್ಸರಗಳಲ್ಲಿ ಆನಂದ ಎನ್ನುವುದೂ ಒಂದು ಸಂವತ್ಸರ.
ಆನಂದ ಅಂದರೆ ಅಕ್ಷರಶಃ ಪರಮಸುಖ ಅಥವಾ ಸಂತೋಷ. ಹಿಂದೂ ವೇದಗಳು, ಉಪನಿಷತ್ತುಗಳು ಮತ್ತು ಭಗವದ್ಗೀತೆಯಲ್ಲಿ, ಆನಂದ ಶಬ್ದವು ಶಾಶ್ವತ ಸುಖವನ್ನು ಸೂಚಿಸುತ್ತದೆ ಮತ್ತು ಇದು ಸಂಸಾರದ ಅಂತ್ಯದ ಜೊತೆಗಿರುತ್ತದೆ. ಯಾರು ತಮ್ಮ ಕ್ರಿಯೆಗಳ ಫಲಗಳನ್ನು ತ್ಯಜಿಸಿ ತಮ್ಮನ್ನು ಸಂಪೂರ್ಣವಾಗಿ ದೈವಿಕಕ್ಕೆ ಶರಣು ಮಾಡಿಕೊಳ್ಳುತ್ತಾರೊ ಅವರು ಪರಮಾತ್ಮದೊಂದಿಗೆ ಪರಿಪೂರ್ಣ ಒಂದಿಕೆಯಲ್ಲಿ ಆನಂದವನ್ನು ಅನುಭವಿಸಲು ಸಂಸಾರ ಚಕ್ರದ ಅಂತಿಮ ಸೀಮಾರೇಖೆ ತಲುಪುತ್ತಾರೆ. ಭಾವೋದ್ರಿಕ್ತ ಬದ್ಧತೆಯ ಮೂಲಕ ದೇವರೊಂದಿಗೆ ಒಂದಿಕೆಯನ್ನು ಅರಸುವ ಸಂಪ್ರದಾಯವನ್ನು ಭಕ್ತಿ ಎಂದು ಸೂಚಿಸಲಾಗುತ್ತದೆ. 

ಮಾನವರು ಪರಸ್ಪರ ಭಿನ್ನವಾಗಿರುತ್ತಾರೆ, ಮತ್ತು ಪ್ರತಿಯೊಬ್ಬರು ಆನಂದಕ್ಕೆ ತಮಗೆ ಅತ್ಯಂತ ಸೂಕ್ತವಾದ ಹಾದಿಯನ್ನು ಆರಿಸಿಕೊಳ್ಳುತ್ತಾರೆ. ಹಾಗಾಗಿ, ಹಿಂದೂ ತತ್ವಶಾಸ್ತ್ರದಲ್ಲಿ ಆನಂದಕ್ಕೆ ವಿಭಿನ್ನ ಅರ್ಥಗಳು ಮತ್ತು ಅದನ್ನು ಸಾಧಿಸಲು ವಿಭಿನ್ನ ರೀತಿಗಳಿವೆ ಎಂದು ಸ್ವಾಮಿ ವಿವೇಕಾನಂದರು ಸಾಧಿಸುತ್ತಾರೆ.

ಅರವಿಂದರ ಪ್ರಕಾರ, ಸಂತೋಷವು ಮಾನವಕುಲದ ಸಹಜ ಸ್ಥಿತಿಯಾಗಿದೆ ಎಂದು ತಮ್ಮ ಪುಸ್ತಕ ದ ಲೈಫ಼್ ಡಿವೈನ್‍ನಲ್ಲಿ ಹೇಳುತ್ತಾರೆ ಮತ್ತು ಅದು ಅಸ್ತಿತ್ವದ ಆಹ್ಲಾದ ಎಂದು ಹೇಳುತ್ತಾರೆ. ಆದರೆ, ಮಾನವಕುಲವು ನೋವು ಮತ್ತು ಆಹ್ಲಾದದ ಉಭಯತ್ವಗಳನ್ನು ಬೆಳೆಸುತ್ತದೆ. ನೋವು ಹಾಗೂ ಕಷ್ಟಗಳ ಪರಿಕಲ್ಪನೆಗಳು ಮನಸ್ಸು ಕಾಲಾನಂತರದಲ್ಲಿ ಬೆಳೆಸಿಕೊಂಡ ಅಭ್ಯಾಸಗಳ ಕಾರಣ ಎಂದು ಅರವಿಂದರು ಮುಂದೆ ಹೇಳುತ್ತಾರೆ. ಮನಸ್ಸು ಯಶಸ್ಸು, ಘನತೆ ಮತ್ತು ವಿಜಯವನ್ನು ಆಹ್ಲಾದಕರ ಸಂಗತಿಗಳೆಂದು ಮತ್ತು ಸೋಲು, ವೈಫಲ್ಯ, ದುರಾದೃಷ್ಟವನ್ನು ಅಹಿತಕರ ಸಂಗತಿಗಳೆಂದು ಕಾಣುತ್ತದೆ.

ಹಿಂದೂ ತತ್ವಶಾಸ್ತ್ರದ ವೇದಾಂತ ಪರಂಪರೆಯ ಪ್ರಕಾರ, ಜೀವವು ಎಲ್ಲ ಪಾಪಗಳು, ಎಲ್ಲ ಬಯಕೆಗಳು, ಎಲ್ಲ ಸಂದೇಹಗಳು, ಎಲ್ಲ ಕ್ರಿಯೆಗಳು, ಎಲ್ಲ ಕಷ್ಟಗಳು, ಎಲ್ಲ ನೋವುಗಳು, ಮತ್ತು ಎಲ್ಲ ಸಾಮಾನ್ಯ ದೈಹಿಕ ಹಾಗೂ ಮಾನಸಿಕ ಆಹ್ಲಾದಗಳಿಂದ ಮುಕ್ತವಾದಾಗ ಎನಿಸುವ ಮಹೋನ್ನತ ಸಂತೋಷದ ಸ್ಥಿತಿಯೇ ಆನಂದ. ಬ್ರಹ್ಮನ್‍ನಲ್ಲಿ ಸ್ಥಾಪಿತವಾದಾಗ ಅದು ಜೀವನಮುಕ್ತವಾಗುತ್ತದೆ (ಪುನರ್ಜನನದ ಚಕ್ರದಿಂದ ಮುಕ್ತಿ). ಉಪನಿಷತ್ತುಗಳು ಆನಂದ ಶಬ್ದವನ್ನು ಬ್ರಹ್ಮನ್ ಅನ್ನು ಸೂಚಿಸಲು ಮತ್ತೆಮತ್ತೆ ಬಳಸುತ್ತವೆ. ಬ್ರಹ್ಮನ್ ಅಂದರೆ ಅಂತರತಮ ಆತ್ಮ, ಇದಕ್ಕೆ ಯಾವುದೇ ವಾಸ್ತವ ಬಂಧನಗಳಿಲ್ಲ.

ಉಲ್ಲೇಖಗಳು

ಹಿಂದೂ ತತ್ವಶಾಸ್ತ್ರ
ಬೆದಂಡೆ

ಬೆದಂಡೆ  ಒಂದು ಬಗೆಯ ಕಾವ್ಯ. ಕನ್ನಡ ಭಾಷೆಯಲ್ಲಿ ಹಿಂದೆ ಪ್ರಯೋಗದಲ್ಲಿದ್ದ ದೇಶೀಕಾವ್ಯಪದ್ಧತಿ. ನಾಗವರ್ಮನ ಕಾವ್ಯಾವಲೋಕನ, ನೃಪತುಂಗನ ಕವಿರಾಜಮಾರ್ಗ, ಕೇಶಿರಾಜನ ಶಬ್ದಮಣಿದರ್ಪಣ ಗ್ರಂಥದಲ್ಲಿ ಬೆದಂಡೆ ಕುರಿತ ಪ್ರಸ್ತಾಪವಿದೆ. ಆ ಎಲ್ಲ ಉಲ್ಲೇಖಗಳನ್ನು ಸಮಾಲೋಚಿಸಿದಲ್ಲಿ ಹಾಡಿನ ರೂಪದ ಅಲಂಕಾರ ರಸಭರಿತವಾದ ಯಾವುದಾದರೊಂದು ಕಥಾನಕವನ್ನು ಒಳಗೊಂಡ ಕನ್ನಡದ ಕಂದಪದ್ಯ. ಮಾತ್ರಾವೃತ್ತಗಳಿಂದ ಕೂಡಿದ ಖಂಡಕಾವ್ಯದಂಥ ಹಾಡು ಗಬ್ಬವೇ ಬೆದಂಡೆ ಎಂದು ತಿಳಿದುಬರುತ್ತದೆ. ಇಂದು ಅಂಥ ಬೆದಂಡೆಗಬ್ಬಗಳು ಯಾವುವೂ ಉಪಲಬ್ಧವಿಲ್ಲ. ಹೀಗಾಗಿ ಕೇವಲ ಈಚಿನ ಆಕರಗಳಲ್ಲಿ ದೊರಕುವ ಉಲ್ಲೇಖಗಳನ್ನು ಆಶ್ರಯಿಸಿ ಊಹಿಸಬೇಕಾಗಿದೆ. 

 		
ಸಂದಿಸಿರೆ ಕಂದಮುಂ ಪೆಱ
ತೊಂದಱಕೆಯ ವೃತ್ತ ಜಾತಿಯುಂ, ಪದಮವು ತ
ಳ್ತೊಂದಿರೆ ಪನ್ನೆರಡುವರಂ - 
ಸಂದುದು ಮೆಲ್ವಾಡೆನಿಕ್ಕುಮದು ಕನ್ನಡದೊಳ್	(952)
ಪದಿನಯ್ದುಮಿರ್ಪತಯ್ದುಂ
ಪದಂ ಯಥಾಸಂಭವಂ ಪ್ರಬಂಧದ ಮೆಯ್ಯೊಳ್
ಪುದಿದೊದವಿ ನೆಗೞ್ವೊಡಂತದು 
ಸದಲಂಕಾರಂ ರಸಾಸ್ಪದಂ ಪಾಡಕ್ಕುಂ (953)
ಪಾಡುಗಳಿಂದಂ ತಱಸಲೆ
ಮಾಡಿದುದಂ ಪಾಡುಗಬ್ಬಮೆಂದು ಬುಧರ್ ಕೊಂ
ಡಾಡುವರಿನ್ನದು ದಲ್ ಮೆ
ಲ್ವಾಡುಂ ರೂಢಿಯ ಬೆದಂಡೆಗಬ್ಬಮುಮಕ್ಕುಂ (954) 

ಕಂದವೂ ಬೇರೊಂದು ವೃತ್ತಜಾತಿಯೂ ಸೇರಿಕೊಂಡಿರುವುದು ಪದ, ಆ ಪದ, ಹನ್ನೆರಡು ಪರ್ಯಂತ ಸೇರಿ ಕೊಂಡಿರುವ ಕೃತಿ ಮೇಲ್ಪಾಡು, ಹದಿನೈದರಿಂದ ಇಪ್ಪತ್ತೈದರವರೆಗೂ ಪದಗಳು ಸೇರಿಕೊಂಡಿದ್ದ ರಸಾಲಂಕಾರ ಭರಿತವಾಗಿವುದು ಪಾಡುಗಬ್ಬ_ಆ ಪಾಡುಗಬ್ಬದಿಂದ ಮೇಲ್ಪಾಡೂ ಬೆದಂಡೆಗಬ್ಬವೂ ಆಗುವುವೆಂದು ನಾಗವರ್ಮ ನಿರೂಪಿಸುತ್ತಾನೆ. ಪದ, ಮೇಲ್ಪಾಡುಗಳಿಗೆ ಕಂದ ವೃತ್ತಜಾತಿಗಳ ಸಂಖ್ಯೆ ಮಾತ್ರ ಹೇಳಿ, ಆ ಮೇಲಿನ ಪಾಡು ಎಂಬುದಕ್ಕೆ ಅವು ಮಾತ್ರವಲ್ಲದೆ ರಸಾಲಂಕಾರಗಳಲ್ಲೂ ಕೂಡಿರುವಿಕೆಯನ್ನು ಲಕ್ಷಣದಲ್ಲಿ ನಿರೂಪಿಸಿದ್ದರಿಂದ ಪಾಡು ಯಾವುದಾದರೂ ಕಥೆಗೆ ಸಂಬಂಧಿಸಿದ ಕಾವ್ಯ ಪ್ರಕಾರವೆಂದು ತಿಳಿಯಬೇಕಾಗಿದೆ. ಅದೇ ಬೆಳೆದು ಪಾಡುಗಬ್ಬವಾಗುವುದೆಂದೂ	ಅದರಿಂದ ಮೇಲ್ಪಾಡೂ ಬೆದಂಡೆಯೂ ಆಗುವುವೆಂದೂ ಹೇಳಿದ ಕಾರಣ ಬೆದಂಡೆ ಕಥಾ ರೂಪಕ ಖಂಡಕಾವ್ಯಮಾದರಿಯ ಒಂದು ಕಾವ್ಯ ಪ್ರಕಾರವೆಂದು ತಿಳಿಯಲು ಆಸ್ಪದವಾಗಿದೆ. 

	ನಾಗವರ್ಮ ಬೆದಂಡೆಗಬ್ಬದ ಸ್ವರೂಪಲಕ್ಷಣಗಳನ್ನು ಸ್ಪಷ್ಟವಾಗಿ ತಿಳಿಸದೆ ಇದ್ದರೂ ಅವನಿಗಿಂತಲೂ ಪ್ರಾಚೀನನಾದ ಕವಿರಾಜಮಾರ್ಗಕಾರ ಕಂದವೂ ವೃತ್ತವೂ ಒಂದೊಂದಾಗಿಯೂ ಇವುಗಳ ನಡುವೆ ಜಾತಿಪದ್ಯಗಳೂ ಸುಂದರವಾಗಿ ಸೇರಿ ಮನೋಹರವಾಗಿದ್ದರೆ ಬೆದಂಡೆಗಬ್ಬವೆಂದು ನಿರೂಪಿಸುತ್ತಾನೆ. ಕನ್ನಡ ಛಂದಸ್ಸುಗಳಾದ ಕಂದ ಮಾತ್ರಾವೃತ್ತಗಳನ್ನು ಒಳಗೊಂಡಿರಬೇಕೆಂಬ ನಾಗವರ್ಮನ ನಿರೂಪಕ್ಕೆ ಈ ಹೇಳಿಕೆ ಹೊಂದಿಕೆಯಾಗಿಯೇ ಇದೆ; ಅಲ್ಲದೆ ಮನೋಹರವಾಗಿರಬೇಕೆಂಬುದರಿಂದ ರಸಾಲಂಕಾರಭರಿತವಾಗಿರತಕ್ಕದ್ದೆಂದೂ ಅರ್ಥಮಾಡಬಹುದಾಗಿದೆ. 

	ಕವಿರಾಜಮಾರ್ಗಕಾರ ಹೇಳುವುದನ್ನು ಗಮನಿಸಿದಾಗ ಬೆದಂಡೆಯೆಂಬ ಕಾವ್ಯ ಪದ್ಧತಿ ಆ ಕಾಲದಲ್ಲಿ ಪ್ರಖ್ಯಾತವಾಗಿತ್ತೆಂದು ತಿಳಿಯಬಹುದು. ಶಬ್ದಮಣಿದರ್ಪಣದ ಶಬ್ಧಾರ್ಥ ನಿರ್ಣಯ ಪ್ರಕರಣದಲ್ಲಿ, ಬೆದಂಡೆಗೆ ವೈದಂಡಿಕಂ ಎಂಬ ಶಬ್ದಾರ್ಥಕೊಟ್ಟಿದೆ. ಕಿಟ್ಟಲ್ ನಿಘಂಟುಕಾರ ಬೆದಂಡೆ ವೈದಂಡಿಕದ ತದ್ಭವವೆಂದು ತಿಳಿಸುತ್ತಾನೆ. ದಂಡಿಕಾ, ದಂಡಿಗೆ ಎನ್ನುವುದು ವೀಣೆಯ ದಂಡಕ್ಕೆ, ವಿಗತ ದಂಡ, ಡಂಡ ಇಲ್ಲದ್ದು ಎಂದರೆ ವೀಣೆಯ ಹಿಮ್ಮೇಳವಿಲ್ಲದೆ, ಇತರ ದೇಸೇವಾದ್ಯಗಳಿಂದ ಕೂಡಿ ಹಾಡುವ ಒಂದು ಹಾಡುಗಬ್ಬದ ಪ್ರಭೇದವೇ ಬೆದಂಡೆಯೆಂದು ಊಹಿಸಬಹುದು. ಆದರೂ ಈ ಕಾವ್ಯದ ಒಂದೆರಡಾದರೂ ಮಾದರಿಗಳು ದೊರಕುವ ತನಕವೂ ಮೇಲಿನ ಲಕ್ಷಣಗಳನ್ನು ನಿರ್ಣಯವೆಂಬಂತೆ ಭಾವಿಸಲಾಗದು.

ಇದನ್ನೂ ನೋಡಿ 
ಚತ್ತಾಣ				

ಕನ್ನಡ ಸಾಹಿತ್ಯ
ಕನ್ನಡ ಸಾಹಿತ್ಯ ಪ್ರಕಾರಗಳು
ಅಪನಂಬಿಕೆ

ಅಪನಂಬಿಕೆಯು ಗಂಭೀರ ಅಪಾಯ ಅಥವಾ ಆಳವಾದ ಸಂದೇಹದ ಪರಿಸ್ಥಿತಿಯಲ್ಲಿ ಯಾವುದೇ ಒಂದು ಪಕ್ಷವನ್ನು ನಂಬದಿರುವ ಒಂದು ಔಪಚಾರಿಕ ರೀತಿ. ಪೌರನೀತಿಯಲ್ಲಿ ಅದನ್ನು ಸಾಮಾನ್ಯವಾಗಿ ಅಧಿಕಾರಗಳ ವಿಭಜನೆ ಅಥವಾ ಸಮತೋಲನವಾಗಿ, ಅಥವಾ ರಾಜಕೀಯದಲ್ಲಿ ಒಪ್ಪಂದದ ನಿಯಮಗಳನ್ನು ಮೌಲ್ಯೀಕರಿಸುವ ವಿಧಾನವಾಗಿ ವ್ಯಕ್ತಪಡಿಸಲಾಗುತ್ತದೆ. ಅಪನಂಬಿಕೆಯನ್ನು ಆಧರಿಸಿದ ವ್ಯವಸ್ಥೆಗಳು ನಿಯಂತ್ರಣಗಳು ಮತ್ತು ಸಮತೋಲನಗಳು ಕಾರ್ಯನಿರ್ವಹಿಸುವಂತೆ ಸರಳವಾಗಿ ಹೊಣೆಗಾರಿಕೆಯನ್ನು ವಿಭಜಿಸುತ್ತವೆ.

ಒಂದು ಚುನಾವಣಾ ವ್ಯವಸ್ಥೆ ಅಥವಾ ವ್ಯತಿರಿಕ್ತ ಪ್ರಕ್ರಿಯೆಯು ಅನಿವಾರ್ಯವಾಗಿ ಅಪನಂಬಿಕೆಯನ್ನು ಆಧರಿಸಿರುತ್ತದೆ. ಪಕ್ಷಗಳು ವ್ಯವಸ್ಥೆಯಲ್ಲಿ ಸ್ಪರ್ಧಿಸುತ್ತವೆ, ಆದರೆ ಅವು ವ್ಯವಸ್ಥೆಯನ್ನೇ ಅಸ್ಥಿರಗೊಳಿಸಲು, ಅಥವಾ ಅದರ ಮೂಲಕ ಕೆಟ್ಟ ನಂಬಿಕೆ ಪ್ರಯೋಜನವನ್ನು ಗಳಿಸಲು ಸ್ಪರ್ಧಿಸುವುದಿಲ್ಲ - ಹಾಗೆ ಮಾಡಿದರೆ ಅವು ಇತರರಿಂದ ಸುಲಭವಾಗಿ ಸಿಕ್ಕಿಬೀಳುತ್ತವೆ. ಖಂಡಿತವಾಗಿ, ಪಕ್ಷಗಳ ನಡುವೆ ಸಾಕಷ್ಟು ಅಪನಂಬಿಕೆಯಿರುತ್ತದೆ, ಮತ್ತು ನಿಖರವಾಗಿ ಇದುವೇ ಅಪನಂಬಿಕೆಯ ಒಂದು ಔಪಚಾರಿಕ ವ್ಯವಸ್ಥೆಯನ್ನು ಸ್ಥಾಪಿಸಲು ಪ್ರೇರೇಪಿಸುತ್ತದೆ. ಉದಾಹರಣೆಗೆ, ದೇಶಗಳ ನಡುವೆ ಅನ್ವಯವಾಗುವ ರಾಜತಾಂತ್ರಿಕ ಶಿಷ್ಟಾಚಾರವು ಔಪಚಾರಿಕ ಅಸಮ್ಮತಿಯಂತಹ ವಿಧಾನಗಳನ್ನು ಅವಲಂಬಿಸಿರುತ್ತದೆ. ಇವು ವಾಸ್ತವದಲ್ಲಿ "ನಾವು ಆ ವ್ಯಕ್ತಿಯನ್ನು ನಂಬುವುದಿಲ್ಲ" ಎಂದು ಹೇಳುತ್ತವೆ. ಅದು ಕಟ್ಟುನಿಟ್ಟಾದ ಶಿಷ್ಟಾಚಾರದ ಮೇಲೆ ಅವಲಂಬಿಸಲೂ ಪ್ರವೃತ್ತವಾಗಿರುತ್ತದೆ - ತಮ್ಮ ಉದ್ದೇಶವನ್ನು ಸಂಕೇತಿಸಲು ಪ್ರತಿ ವ್ಯಕ್ತಿಯ ರೂಢಿಗಳನ್ನು ನಂಬದಿರುವುದು, ಬದಲಾಗಿ ಸೂಕ್ಷ್ಮ ಸಾಮಾಜಿಕ ಸನ್ನಿವೇಶಗಳಲ್ಲಿ ಒಂದು ಜಾಗತಿಕ ಮಾನದಂಡವನ್ನು ಅವಲಂಬಿಸಿರುವುದು.

ಗಣಕ ವಿಜ್ಞಾನದಲ್ಲಿ ವ್ಯಾಖ್ಯಾನಿಸಲಾದ ನಿಯಮಾವಳಿಯು ಅಪನಂಬಿಕೆಯ ಹೆಚ್ಚು ಔಪಚಾರಿಕ ಕಲ್ಪನೆಯನ್ನು ಬಳಸುತ್ತದೆ. ಒಂದು ವ್ಯವಸ್ಥೆಯ ಭಿನ್ನ ಭಾಗಗಳು ಒಂದು ಇನ್ನೊಂದನ್ನು ನಂಬಬಾರದು, ಬದಲಾಗಿ ನಿರ್ದಿಷ್ಟ ನಿರ್ಧಾರಗಳು, ವಿನಂತಿಗಳು ಮತ್ತು ಪ್ರಮಾಣೀಕರಣಗಳನ್ನು ಮಾಡಬೇಕು. ಒಮ್ಮೆ ಇವನ್ನು ಅಂಗೀಕರಿಸಲಾದಾಗ, ದೋಷಗಳ ಹೊಣೆಗಾರಿಕೆ ಕಟ್ಟುನಿಟ್ಟಾಗಿ ವ್ಯವಸ್ಥೆಯ ಸ್ವೀಕರಿಸುವ ಭಾಗದ್ದಾಗಿರುತ್ತದೆ, ಮೂಲ ಮಾಹಿತಿಯನ್ನು ಕಳಿಸಿದ ಭಾಗದ್ದಲ್ಲ. ಈ ತತ್ವವನ್ನು ಒಂದು ಕ್ರಮವಿಧಿಯೊಳಗೆ ಅನ್ವಯಿಸುವುದಕ್ಕೆ ಕರಾರು ಆಧಾರಿತ ವಿನ್ಯಾಸವೆಂದು ಕರೆಯಲಾಗುತ್ತದೆ.

ಸಾಂಸ್ಥಿಕ ಆಡಳಿತವು ಅಪನಂಬಿಕೆ ಮೇಲೆ ಅವಲಂಬಿಸುತ್ತದೆ ಎಷ್ಟರಮಟ್ಟಿಗೆ ಅಂದರೆ ಮಂಡಳಿಯು ಆಡಳಿತದಿಂದ ಪಡೆದ ವರದಿಗಳನ್ನು ನಂಬಬಾರದು, ಆದರೆ ಅವನ್ನು ತನಿಖೆಮಾಡಲು, ಅವಕ್ಕೆ ಸವಾಲೊಡ್ಡಲು ಅದಕ್ಕೆ ಅಧಿಕಾರವಿದೆ, ಮತ್ತು ಷೇರುದಾರರ ಪರವಾಗಿ ಕಾರ್ಯನಿರ್ವಹಿಸುವ ಅಧಿಕಾರವಿದೆ.

ನೀತಿಶಾಸ್ತ್ರದ ಪರಿಕಲ್ಪನೆಗಳು
ದೇವಿ ಭಾಗವತಪುರಾಣ

ಶ್ರೀಮದ್ ದೇವಿ ಭಾಗವತಮ್ ಮತ್ತು ದೇವಿ ಭಾಗವತಮ್ ಎಂದೂ ಪರಿಚಿತವಿರುವ ದೇವಿ ಭಾಗವತಪುರಾಣ ಹಿಂದೂ ಸಾಹಿತ್ಯದ ಪುರಾಣ ಪ್ರಕಾರಕ್ಕೆ ಸೇರಿದ ಒಂದು ಸಂಸ್ಕೃತ ಪಠ್ಯ. ಈ ಪಠ್ಯವನ್ನು ಭಾರತದ ಕೆಲವು ಭಾಗಗಳಲ್ಲಿ ಮಹಾಪುರಾಣ ಎಂದು ಪರಿಗಣಿಸಲಾದರೆ, ಇತರರು ಅದನ್ನು ಉಪಪುರಾಣಗಳಲ್ಲಿ ಒಂದು ಎಂದು ಸೇರಿಸುತ್ತಾರೆ, ಆದರೆ ಎಲ್ಲ ಸಂಪ್ರದಾಯಗಳು ಅದನ್ನು ಒಂದು ಪ್ರಮುಖ ಪುರಾಣ ಎಂದು ಪರಿಗಣಿಸುತ್ತಾರೆ.

ಈ ಪಠ್ಯವು ೩೧೮ ಅಧ್ಯಾಯಗಳಿರುವ ಹನ್ನೆರಡು ಸ್ಕಂಧಗಳನ್ನು (ವಿಭಾಗಗಳು) ಹೊಂದಿದೆ. ದೇವಿ ಮಾಹಾತ್ಮ್ಯದ ಜೊತೆಗೆ, ಅದು ಶಾಕ್ತ ಪಂಥದಲ್ಲಿನ ಅತ್ಯಂತ ಪ್ರಮುಖ ಕೃತಿಗಳಲ್ಲಿ ಒಂದು. ಶಾಕ್ತ ಪಂಥವು ದೇವಿ ಅಥವಾ ಶಕ್ತಿಯನ್ನು ಬ್ರಹ್ಮಾಂಡದ ಆದಿಸ್ವರೂಪದ ಸೃಷ್ಟಿಕರ್ತೆ ಮತ್ತು ಬ್ರಹ್ಮನ್ ಆಗಿ ಪೂಜಿಸುವ ಹಿಂದೂ ಧರ್ಮದಲ್ಲಿನ ಒಂದು ಸಂಪ್ರದಾಯ. ಇದು ದೈವಿಕ ಸ್ತ್ರೀರೂಪವನ್ನು ಎಲ್ಲ ಅಸ್ತಿತ್ವದ ಮೂಲ, ಸೃಷ್ಟಿಕರ್ತೆ, ಸಂರಕ್ಷಕಿ ಮತ್ತು ಎಲ್ಲದರ ವಿನಾಶಕಿ, ಜೊತೆಗೆ ಅಧ್ಯಾತ್ಮಿಕ ವಿಮೋಚನೆಯನ್ನು ಸಬಲೀಕರಿಸುವವಳು ಎಂದು ಕೊಂಡಾಡುತ್ತದೆ. ಹಿಂದೂ ಧರ್ಮದ ಎಲ್ಲ ಮುಖ್ಯ ಪುರಾಣಗಳು ದೇವಿಯನ್ನು ಹೆಸರಿಸಿ ಪೂಜಿಸುತ್ತಾವಾದರೂ, ಈ ಪಠ್ಯ ಪ್ರಧಾನ ದೈವಿಕತೆಯಾಗಿ ಅವಳ ಸುತ್ತ ಕೇಂದ್ರಿತವಾಗಿದೆ. ಅದ್ವೈತ ವೇದಾಂತ ಶೈಲಿಯ ಏಕತತ್ವವಾದದ ಜೊತೆಗೆ ಸೇರಿರುವ ಶಕ್ತಿಯ ಭಕ್ತಿ ಆರಾಧನೆ ಈ ಪಠ್ಯದ ಆಧಾರವಾಗಿರುವ ತತ್ತ್ವಶಾಸ್ತ್ರ.

ದೇವಿ ಭಾಗವತ ಪುರಾಣದ ಕಾಲಮಾನವನ್ನು ವೈವಿಧ್ಯಮಯವಾಗಿ ನಿರ್ಧರಿಸಲಾಗಿದೆ. ಕೆಲವು ವಿದ್ವಾಂಸರು ಒಂದು ಮುಂಚಿನ ಕಾಲಮಾನವನ್ನು ಸೂಚಿಸಿದ್ದಾರೆ, ಅಂದರೆ ಕ್ರಿ.ಶ. ೬ನೇ ಶತಮಾನಕ್ಕಿಂತ ಮೊದಲು. ಆದರೆ, ಇದಕ್ಕೆ ಅಷ್ಟು ವ್ಯಾಪಕ ಬೆಂಬಲ ಸಿಕ್ಕಿಲ್ಲ, ಮತ್ತು ಬಹುತೇಕ ವಿದ್ವಾಂಸರು ಇದರ ಕಾಲಮಾನ ೯ ರಿಂದ ೧೪ ನೇ ಶತಮಾನದ ನಡುವೆ ಎಂದು ನಿರ್ಧರಿಸಿದ್ದಾರೆ.

ದೇವಿ ಭಾಗವತಪುರಾಣವು ದೈವಿಕ ಸ್ತ್ರೀರೂಪವನ್ನು ಕೊಂಡಾಡುವ ಅತ್ಯಂತ ಮುಂಚಿನ ಭಾರತೀಯ ಪಠ್ಯವಲ್ಲ, ೬ನೇ ಶತಮಾನದ ದೇವಿ ಮಾಹಾತ್ಮ್ಯ ದೇವಿಯನ್ನು ಪರಮೋನ್ನತವೆಂದು ಪ್ರತಿಪಾದಿಸುತ್ತದೆ, ಮತ್ತು ದೈವಿಕ ಸ್ತ್ರೀರೂಪದ ಪರಿಕಲ್ಪನೆ ಕ್ರಿ.ಶ. ೨ನೇ ಶತಮಾನದ ವೇಳೆಗೆ ಅಸ್ತಿತ್ವದಲ್ಲಿತ್ತೆಂದು ಭಾರತದ ವಿಭಿನ್ನ ಭಾಗಗಳಲ್ಲಿನ ಹಲವು ಪುರಾತತ್ವ ಸಾಕ್ಷ್ಯಾಧಾರಗಳು ಸೂಚಿಸುತ್ತವೆ.

ಈ ಪಠ್ಯದಲ್ಲಿನ ಬ್ರಹ್ಮವಿದ್ಯೆಯು ಪೌರಾಣಿಕ ಕಥೆಗಳು, ತತ್ವಮೀಮಾಂಸೆ ಮತ್ತು ಭಕ್ತಿಯ ವಿಸ್ತಾರವಾದ ಮಿಶ್ರಣ. ಕಥೆಗಳು ಇತರ ಪುರಾಣಗಳಲ್ಲಿ ಕಂಡುಬರುವ ಪ್ರಕಾರದ್ದೇ ಆಗಿವೆ, ಒಳ್ಳೇದು ಮತ್ತು ಕೆಟ್ಟದ್ದರ ನಡುವಿನ ಸಂಘರ್ಷದ ನಿರಂತರ ಚಕ್ರದ ಬಗ್ಗೆ, ದೇವತೆಗಳು ಮತ್ತು ರಾಕ್ಷಸರ ಬಗ್ಗೆ.

ಉಲ್ಲೇಖಗಳು

ಪುರಾಣಗಳು
ಹೊಸರಾಮನಹಳ್ಳಿ

ಹೊಸರಾಮನಹಳ್ಳಿ ಒಂದು ಹಳ್ಳಿಯಾಗಿದ್ದು ಇದು ಮೈಸೂರು ಜಿಲ್ಲೆಯ ಹುಣಸೂರು ತಾಲೂಕಿನಲ್ಲಿದೆ.

ಇತಿಹಾಸ 
ಮೈಸೂರು ತಾಲೂಕಿನ ಸಾಗರಕಟ್ಟೆ ಎಂಬ ಊರಿನ ಬಳಿ ರಾಮನಹಳ್ಳಿ ಎಂಬ ಊರಿತ್ತು ಕ್ರಿ.ಶ.೧೯೧೧ ರಲ್ಲಿ ಕೃಷ್ಣರಾಜಸಾಗರ(ಕೆ.ಆರ್.ಎಸ್) ಅಣೆಕಟ್ಟನ್ನು ಕಟ್ಟುವ ಸಂಧರ್ಭದಲ್ಲಿ ಮುಳುಗಡೆ ಭೀತಿಯಿಂದ ಈ ಗ್ರಾಮವನ್ನು ಈಗಿರುವ ಜಾಗಕ್ಕೆ ಸ್ಥಳಾಂತರಿಸಲಾಯಿತು, ಆಗ ಈ ಊರಿನ ಹೆಸರು ಹೊಸರಾಮನಹಳ್ಳಿ ಎಂದಾಯಿತು.

ಭೌಗೋಳಿಕ ವಿಳಾಸ 
ಹೊಸರಾಮನಹಳ್ಳಿಯು ಲಕ್ಷ್ಮಣತೀರ್ಥ ನದಿಯ ತೀರದಲ್ಲಿದ್ದು ಈ ಊರು ಮೈಸೂರು ಜಿಲ್ಲೆ, ಹುಣಸೂರು ತಾಲೂಕು, ಬಿಳಿಕೆರೆ ಹೋಬಳಿಯ ವ್ಯಾಪ್ತಿಯಲ್ಲಿದೆ.

ಬೆಳೆಗಳು 
ಇಲ್ಲಿನ ಮಣ್ಣು ಕೆಂಪು ಮಣ್ಣಾಗಿದ್ದು, ಭತ್ತ ಮುಖ್ಯ ಬೆಳೆಯಾಗಿದೆ ಮತ್ತು ಇಲ್ಲಿ ಬೆಳೆಯುವ ಇತರ ಪ್ರಮುಖ ಬೆಳೆಗಳೆಂದರೆ ತಂಬಾಕು, ರಾಗಿ, ತೆಂಗು, ಬಾಳೆ, ಜೋಳ ಮತ್ತು ಮೆಣಸಿನಕಾಯಿ.

ಜನಸಂಖ್ಯೆ 
ಹೊಸರಾಮನಹಳ್ಳಿಯ ಜನಸಂಖ್ಯೆ ಸುಮಾರು ೮೫೦೦ ಇದೆ ಮತ್ತು ಸಾಕ್ಷರತೆಯ ಪ್ರಮಾಣ ಶೇಕಡ ೪೫% ರಷ್ಟಿದೆ.

ಸ್ಥಳ ವಿಶೇಷ 
ಹೊಸರಾಮನಹಳ್ಳಿಯಲ್ಲಿ ವರ್ಷಕೊಮ್ಮೆ ನಡೆಯುವ ಈರಣೇಶ್ವರ ಜಾತ್ರೆಯಲ್ಲಿ ಹೊರ ಜಿಲ್ಲೆಗಳಿಂದಲು ಸಾವಿರಾರು ಭಕ್ತರು ಬರುತ್ತಾರೆ,
ಇಲ್ಲಿರುವ ಶ್ರೀ ವಿರಾಂಜನೇಯ ಸ್ವಾಮಿ ದೇವಾಲಯವು ಪ್ರಸಿದ್ಧ ಧಾರ್ಮಿಕ ಕ್ಷೇತ್ರವಾಗಿದ್ದು, ಇಲ್ಲಿನ ವಿರಾಂಜನೇಯ ಸ್ವಾಮಿ ವಿಗ್ರಹವನ್ನು ವ್ಯಾಸ ಮಹರ್ಷಿಗಳು ಸ್ತಾಪಿಸಿದರೆಂದು ನಂಬಿಕೆಯಿದೆ ಮತ್ತು ಇಲ್ಲಿ ಹರಿಯುವ ಲಕ್ಷ್ಮಣತೀರ್ಥ ನದಿಗೆ ಏತನೀರಾವರಿ ಘಟಕವೊಂದನ್ನು ನಿರ್ಮಿಸಲಾಗಿದ್ದು ಇದು ಬಿಳಿಕೆರೆ ಕೆರೆಗೆ ನೀರನ್ನು ಒದಗಿಸುವ ಮಹತ್ತರ ಯೋಜನೆಯಾಗಿದೆ.

ಸಾರಿಗೆ ಸಂಪರ್ಕ 
ಹೊಸರಾಮನಹಳ್ಳಿಯು ರಾ.ಹೆ.೫೭ ರಲ್ಲಿದ್ದು ಇಲ್ಲಿಗೆ ಮೈಸೂರು, ಕೃಷ್ಣರಾಜನಗರ ಮತ್ತು ಹುಣಸೂರಿನಿಂದ ರಾಜ್ಯ ಸಾರಿಗೆ ಬಸ್ಸುಗಳ ಸೌಲಭ್ಯವಿದೆ.
ಹತ್ತಿರದ ವಿಮಾನ ನಿಲ್ದಾಣ ಮೈಸೂರು
ಹತ್ತಿರದ ರೈಲು ನಿಲ್ದಾಣ ಕೃಷ್ಣರಾಜನಗರ
ಮೈಸೂರು ಜಿಲ್ಲೆ

ಉಲ್ಲೇಖಗಳು
ಮಾನನಷ್ಟ

ಮಾನನಷ್ಟ— ಮಿಥ್ಯಾಪವಾದ, ನಿಂದೆ, ಮತ್ತು ದೋಷಾರೋಪಣೆ ಕೂಡ—ಒಬ್ಬ ವ್ಯಕ್ತಿ, ವ್ಯಾಪಾರ, ಉತ್ಪನ್ನ, ಗುಂಪು, ಸರ್ಕಾರ, ಧರ್ಮ, ಅಥವಾ ರಾಷ್ಟ್ರದ ಪ್ರಸಿದ್ಧಿಯನ್ನು ಘಾಸಿಗೊಳಿಸುವ ಸುಳ್ಳು ಹೇಳಿಕೆಯ ಸಂವಹನ.

ಸಾಮಾನ್ಯ ಕಾನೂನಿನ ಅಡಿಯಲ್ಲಿ, ಮಾನನಷ್ಟವೆನಿಸಲು, ಒಂದು ಹಕ್ಕುಸಾಧನೆ ಸಾಮಾನ್ಯವಾಗಿ ಸುಳ್ಳಾಗಿರಬೇಕು ಮತ್ತು ಅವಮಾನಿಸಿದ ವ್ಯಕ್ತಿಯಲ್ಲದೆ ಯಾರಿಗಾದರೂ ಬೇರೆಯವರಿಗೆ ಮಾಡಿರಬೇಕು. ಕೆಲವು ಸಾಮಾನ್ಯ ಕಾನೂನು ವ್ಯಾಪ್ತಿಗಳು ನಿಂದಕ ಮಾತು ಎಂದು ಕರೆಯಲಾದ ಮಾತಿನ ಮಾನನಷ್ಟ, ಮತ್ತು ಮಾನಹಾನಿ ಬರಹ ಎಂದು ಕರೆಯಲಾದ ಮುದ್ರಿತ ಶಬ್ದಗಳು ಅಥವಾ ಚಿತ್ರಗಳಂತಹ ಇತರ ಮಾಧ್ಯಮಗಳಲ್ಲಿನ ಮಾನನಷ್ಟದ ನಡುವೆ ವ್ಯತ್ಯಾಸ ಮಾಡುತ್ತವೆ.

ಸುಳ್ಳು ದೃಷ್ಟಿಕೋನ ಕಾನೂನುಗಳು ತಾಂತ್ರಿಕವಾಗಿ ಸುಳ್ಳಿರದ, ಆದರೆ ದಾರಿತಪ್ಪಿಸುವ ಹೇಳಿಕೆಗಳಿಂದ ರಕ್ಷಿಸುತ್ತವೆ.

ಕೆಲವು ನಾಗರಿಕ ಕಾನೂನು ವ್ಯಾಪ್ತಿಗಳಲ್ಲಿ, ಮಾನನಷ್ಟವನ್ನು ನಾಗರಿಕ ತಪ್ಪಿನ ಬದಲಾಗಿ ಅಪರಾಧವೆಂದು ಕಾಣಲಾಗುತ್ತದೆ. ಫ಼ಿಲಿಪೀನ್ಸ್ ದೇಶದ ಮಾನನಷ್ಟ ಕಾನೂನು ನಾಗರಿಕ ಮತ್ತು ರಾಜಕೀಯ ಹಕ್ಕುಗಳ ಮೇಲಿನ ಅಂತರರಾಷ್ಟ್ರೀಯ ಒಡಂಬಡಿಕೆಯ ಅನುಚ್ಛೇದ ೧೯ ಕ್ಕೆ ಅಸಮಂಜಸವಾಗಿತ್ತು ಎಂದು, ಜೊತೆಗೆ ಸದಸ್ಯ ದೇಶಗಳು ಮಾನನಷ್ಟದ ನಿರಪರಾಧೀಕರಣವನ್ನು ಪರಿಗಣಿಸಬೇಕು ಎಂದು ವಿಶ್ವಸಂಸ್ಥೆಯ ಮಾನವ ಹಕ್ಕುಗಳ ಸಮಿತಿಯು ೨೦೧೨ರಲ್ಲಿ ತೀರ್ಪು ಕೊಟ್ಟಿತು. ಸೌದಿ ಅರೇಬಿಯಾದಲ್ಲಿ, ದೇಶದ ಅಥವಾ ಹಿಂದಿನ ಅಥವಾ ಪ್ರಸಕ್ತ ಆಡಳಿತಗಾರನ ಮಾನಹಾನಿಯು ಭಯೋತ್ಪಾದನಾ ಕಾನೂನಿನ ಅಡಿಯಲ್ಲಿ ಶಿಕ್ಷಾರ್ಹವಾಗಿದೆ.

ಅನೇಕ ರಾಷ್ಟ್ರಗಳು ಕೆಲವು ಪರಿಸ್ಥಿತಿಗಳಲ್ಲಿನ ಮಾನನಷ್ಟಕ್ಕೆ ಆಪರಾಧಿಕ ದಂಡಗಳನ್ನು ಹೊಂದಿವೆ, ಮತ್ತು ಅಪರಾಧವಾಗಿದೆಯೆಂದು ನಿರ್ಧರಿಸಲು ಭಿನ್ನ ಷರತ್ತುಗಳನ್ನು ಹೊಂದಿವೆ. ಒಂದು ಮುಕ್ತ ಅಭಿವ್ಯಕ್ತಿ ವಕಾಲತ್ತು ಗುಂಪಾದ ಆರ್ಟಿಕಲ್ ೧೯, ವಿಶ್ವದಾದ್ಯಂತ ಆಪರಾಧಿಕ ಮಾನನಷ್ಟ ಕಾನೂನಿನ ಅಸ್ತಿತ್ವವನ್ನು ತೋರಿಸುವ, ಜೊತೆಗೆ ರಾಜಕೀಯ ನಾಯಕರು ಅಥವಾ ದೇಶದ ಪದಾಧಿಕಾರಿಗಳಿಗೆ ವಿಶೇಷ ರಕ್ಷಣೆಗಳನ್ನು ಹೊಂದಿರುವ ದೇಶಗಳನ್ನು ತೋರಿಸುವ ಜಾಗತಿಕ ನಕ್ಷೆಗಳನ್ನು ಪ್ರಕಟಿಸಿದೆ.

ಭಾರತದ ಸಂವಿಧಾನದ ಪ್ರಕಾರ, ವಾಕ್ ಸ್ವಾತಂತ್ರ್ಯದ ಮೂಲಭೂತ ಹಕ್ಕು ಸಮಂಜಸವಾದ ನಿರ್ಬಂಧಗಳಿಗೆ ಒಳಪಟ್ಟಿದೆ. ತದನುಸಾರ, ಆಪರಾಧಿಕ ಮಾನನಷ್ಟದ ಉದ್ದೇಶಕ್ಕಾಗಿ, ಸಮಂಜಸವಾದ ನಿರ್ಬಂಧಗಳನ್ನು ಭಾರತೀಯ ದಂಡ ಸಂಹಿತೆ ಕಲಮು ೪೯೯ರಲ್ಲಿ ವ್ಯಾಖ್ಯಾನಿಸಲಾಗಿದೆ. ಈ ಕಲಮು ಮಾನನಷ್ಟವನ್ನು ವ್ಯಾಖ್ಯಾನಿಸುತ್ತದೆ ಮತ್ತು ಹೇಳಿಕೆಯನ್ನು ಮಾನನಷ್ಟವೆಂದು ಪರಿಗಣಿಸಲಾಗದ ಮಾನ್ಯವಾದ ವಿನಾಯಿತಿಗಳನ್ನು ಒದಗಿಸುತ್ತದೆ. ಭಾರತದಲ್ಲಿ, ಮಾನನಷ್ಟ ಮೊಕದ್ದಮೆಯನ್ನು ಕ್ರಿಮಿನಲ್ ಕಾನೂನು ಅಥವಾ ನಾಗರಿಕ ಕಾನೂನಿನಡಿಯಲ್ಲಿ ದಾಖಲಿಸಬಹುದು. ಮಾನನಷ್ಟಕ್ಕೆ ಶಿಕ್ಷೆಯು ಎರಡು ವರ್ಷಗಳವರೆಗಿನ ಸರಳ ಸೆರೆವಾಸ ಅಥವಾ ದಂಡ ಅಥವಾ ಎರಡೂ ಆಗಿರಬಹುದು.

ಉಲ್ಲೇಖಗಳು

ಕಾನೂನು
ರಾಸ ಲೀಲೆ

ರಾಸ ಲೀಲೆ ಭಾಗವತ ಪುರಾಣದಂತಹ ಹಿಂದೂ ಧರ್ಮಗ್ರಂಥಗಳು ಮತ್ತು ಗೀತ ಗೋವಿಂದದಂತಹ ಸಾಹಿತ್ಯದಲ್ಲಿ ವರ್ಣಿಸಲಾದ ಕೃಷ್ಣನ ಸಾಂಪ್ರದಾಯಿಕ ಕಥೆಯ ಭಾಗವಾಗಿದೆ, ಮತ್ತು ಇದರಲ್ಲಿ ಅವನು ರಾಧೆ ಹಾಗೂ ಅವಳ ಸಖಿಯರೊಂದಿಗೆ ನರ್ತಿಸುತ್ತಾನೆ. ಒಂದು ಭಾರತೀಯ ಶಾಸ್ತ್ರೀಯ ನೃತ್ಯವಾದ ಕಥಕ್ ಬ್ರಜ್‍ನ ರಾಸಲೀಲೆ ಮತ್ತು ಮಣಿಪುರಿ ಶಾಸ್ತ್ರೀಯ ನೃತ್ಯದಿಂದ ವಿಕಸನಗೊಂಡಿತು.

ರಸ ಪದದ ಅರ್ಥ "ಸೌಂದರ್ಯಶಾಸ್ತ್ರ" ಮತ್ತು ಲೀಲೆ ಹಿಂದೂ ಧರ್ಮದ ಒಂದು ಪರಿಕಲ್ಪನೆಯಾಗಿದ್ದು, ಇದರರ್ಥ "ಕ್ರಿಯೆ", "ಆಟ" ಅಥವಾ "ನೃತ್ಯ". ಹಾಗಾಗಿ, ರಾಸ ಲೀಲೆ ಯನ್ನು "ಸೌಂದರ್ಯದ ಆಟ" ಎಂದು ಸ್ಥೂಲವಾಗಿ ಅಥವಾ ಹೆಚ್ಚು ವಿಶಾಲವಾಗಿ ದೈವಿಕ ಪ್ರೀತಿಯ ನೃತ್ಯ ಎಂದು ಭಾಷಾಂತರಿಸಬಹುದು.

ಒಂದು ರಾತ್ರಿ ವೃಂದಾವನದ ಗೋಪಿಗಳು ಕೃಷ್ಣನ ಕೊಳಲಿನ ಧ್ವನಿ ಕೇಳಿ, ತಮ್ಮ ಮನೆಗಳು ಹಾಗೂ ಕುಟುಂಬಗಳಿಂದ ಸದ್ದಿಲ್ಲದೆ ಹೊರಬಂದು ಕಾಡಿನ ಕಡೆಗೆ ಹೋಗುತ್ತಾರೆ. ಅಲ್ಲಿ ರಾಸ ಲೀಲೆ ನಡೆಯುತ್ತದೆ. 
ಕೃಷ್ಣ ಸಹಿತ ಎಲ್ಲರೂ ರಾತ್ರಿ ಪೂರ್ತಿ ಕುಣಿಯುತ್ತಾರೆ. ಕೃಷ್ಣನು ಅತೀಂದ್ರಿಯವಾಗಿ ರಾತ್ರಿಯನ್ನು ಒಂದು ಕಲ್ಪದಷ್ಟು ಎಳೆಯುತ್ತಾನೆ. ಇದರ ಅವಧಿ ಸುಮಾರು ೪.೩೨ ಬಿಲಿಯ ವರ್ಷಗಳು. ಕೃಷ್ಣ ಭಕ್ತಿ ಸಂಪ್ರದಾಯಗಳಲ್ಲಿ, ರಾಸ ಲೀಲೆಯನ್ನು ಕೃಷ್ಣನ ವಿನೋದಕ್ರೀಡೆಗಳ ಪೈಕಿ ಒಂದು ಅತ್ಯುನ್ನತ ಹಾಗೂ ಅತ್ಯಂತ ನಿಗೂಢ ಕ್ರೀಡೆಯೆಂದು ಪರಿಗಣಿಸಲಾಗುತ್ತದೆ. ಈ ಸಂಪ್ರದಾಯಗಳಲ್ಲಿ, ಭೌತಿಕ ಪ್ರಪಂಚದಲ್ಲಿ ಮಾನವರ ನಡುವಿನ ಪ್ರಣಯ ಪ್ರೇಮವನ್ನು ಆಧ್ಯಾತ್ಮಿಕ ಪ್ರಪಂಚದಲ್ಲಿ ಕೃಷ್ಣನಿಗಾಗಿ ಆತ್ಮದ ಮೂಲ, ಭಾವಪರವಶ, ಆಧ್ಯಾತ್ಮಿಕ ಪ್ರೀತಿಯ ಕೇವಲ ಒಂದು ಕ್ಷೀಣ, ಭ್ರಾಂತಿಕಾರಕ ಪ್ರತಿಬಿಂಬವಾಗಿ ಕಾಣಲಾಗುತ್ತದೆ.

ಯಾರು ರಾಸ ಲೀಲೆಯನ್ನು ನಿಷ್ಠೆಯಿಂದ ಕೇಳುತ್ತಾರೊ ಅಥವಾ ವರ್ಣಿಸುತ್ತಾರೊ ಅವರು ಕೃಷ್ಣನ ಶುದ್ಧ ಭಕ್ತಿಯನ್ನು ಪಡೆಯುತ್ತಾರೆ ಎಂದು ಭಾಗವತ ಪುರಾಣದಲ್ಲಿ ಹೇಳಲಾಗಿದೆ.

ರಾಸ ಲೀಲೆಯು ಕಥಕ್, ಭರತನಾಟ್ಯ, ಒಡಿಶಿ, ಮೇಯ್ಟೇಯಿ ಮತ್ತು ಕುಚಿಪುಡಿ ಪ್ರದರ್ಶನಗಳಲ್ಲಿ ಒಂದು ಜನಪ್ರಿಯ ವಿಷಯವಾಗಿದೆ. ರಾಸ ಲೀಲೆಯು ಉತ್ತರ ಪ್ರದೇಶದ ಮಥುರಾ, ವೃಂದಾವನ್ ಪ್ರದೇಶಗಳಲ್ಲಿ ಜನಪದ ನಾಟಕದ ಒಂದು ಜನಪ್ರಿಯ ರೂಪವಾಗಿದೆ, ವಿಶೇಷವಾಗಿ ಕೃಷ್ಣ ಜನ್ಮಾಷ್ಟಮಿ ಹಾಗೂ ಹೋಳಿ ಹಬ್ಬಗಳ ಸಂದರ್ಭದಲ್ಲಿ. ಈ ಪ್ರದೇಶದಲ್ಲಿನ ಗೌಡೀಯ ವೈಷ್ಣವ ಪಂಥದ ಅನುಯಾಯಿಗಳಲ್ಲೂ ಜನಪ್ರಿಯವಾಗಿದೆ. ರಾಸ್ ಮಹೋತ್ಸವ್ ಅನ್ನು ಅಸ್ಸಾಮ್‍ನ ರಾಜ್ಯ ಉತ್ಸವಳಲ್ಲಿ ಒಂದಾಗಿಯೂ ಆಚರಿಸಲಾಗುತ್ತದೆ, ಹೆಚ್ಚಾಗಿ ನವೆಂಬರ್ ಅಂತ್ಯ ಅಥವಾ ಡಿಸೆಂಬರ್ ಆರಂಭದಲ್ಲಿ.

ಉಲ್ಲೇಖಗಳು

ಹಿಂದೂ ನೃತ್ಯ ಸಂಪ್ರದಾಯಗಳು
.
ಕಲೆ
ನಾಟ್ಯಕಲೆಗಳು
ಚಲನಚಿತ್ರ ನಿರ್ಮಾಪಕ

ಚಲನಚಿತ್ರ ನಿರ್ಮಾಣ ಪ್ರಕಾರವನ್ನು ಅವಲಂಬಿಸಿ ಚಲನಚಿತ್ರ ನಿರ್ಮಾಪಕರು ವಿವಿಧ ಪಾತ್ರಗಳನ್ನು ತುಂಬುತ್ತಾರೆ. ಉತ್ಪಾದನಾ ಕಂಪೆನಿ ಅಥವಾ ಸ್ವತಂತ್ರ, ನಿರ್ಮಾಪಕರು ಯೋಜಿಸಿದ ಮತ್ತು ಚಲನಚಿತ್ರ ನಿರ್ಮಾಣದ ವಿವಿಧ ಅಂಶಗಳನ್ನು ಸಂಘಟಿಸಲು, ಉದಾಹರಣೆಗೆ ಸ್ಕ್ರಿಪ್ಟ್ ಅನ್ನು ಆಯ್ಕೆ ಮಾಡುವುದು, ಬರೆಯುವ ನಿರ್ದೇಶನ, ನಿರ್ದೇಶನ ಮತ್ತು ಸಂಪಾದನೆ, ಮತ್ತು ಹಣಕಾಸು ವ್ಯವಸ್ಥೆ ಮಾಡುವುದನ್ನು ಸಂಯೋಜಿಸುವುದು. "ಆವಿಷ್ಕಾರ ಹಂತ" ದ ಸಮಯದಲ್ಲಿ, ನಿರ್ಮಾಪಕರು ಭರವಸೆಯ ವಸ್ತುಗಳನ್ನು ಕಂಡುಕೊಳ್ಳಬೇಕು ಮತ್ತು ಅಂಗೀಕರಿಸಬೇಕು. ನಂತರ, ಚಿತ್ರವು ಮೂಲ ಲಿಪಿಯನ್ನು ಆಧರಿಸಿರಬೇಕು ಹೊರತು ನಿರ್ಮಾಪಕ ಸೂಕ್ತವಾದ ಚಿತ್ರಕಥೆಗಾರನನ್ನು ಕಂಡುಹಿಡಿಯಬೇಕು.

ಚಲನಚಿತ್ರ
ಉದ್ಯೋಗ
ಅಸುರ

ಅಸುರರು ಅಧಿಕಾರಕ್ಕಾಗಿ ಹೆಚ್ಚು ದಯಾಳು ದೇವರೊಡನೆ (ಸುರರು ಎಂದೂ ಕರೆಯಲಾಗುತ್ತದೆ) ಸ್ಪರ್ಧಿಸುವ ಭಾರತೀಯ ಪಠ್ಯಗಳಲ್ಲಿನ ಪೌರಾಣಿಕ ಜೀವಿಗಳು. ಭಾರತೀಯ ಪಠ್ಯಗಳಲ್ಲಿ ಅಸುರರನ್ನು ಒಳ್ಳೆ ಅಥವಾ ಕೆಟ್ಟ ಗುಣಗಳಿರುವ ಬಲಿಷ್ಠ ಅತಿಮಾನುಷ ದೇವಮಾನವರು ಅಥವಾ ರಾಕ್ಷಸರು ಎಂದು ವರ್ಣಿಸಲಾಗಿದೆ. ಒಳ್ಳೆ ಅಸುರರನ್ನು ಆದಿತ್ಯರು ಎಂದು ಕರೆಯಲಾಗುತ್ತದೆ ಮತ್ತು ಇವರ ಮುಖಂಡ ವರುಣ, ದುಷ್ಟ ಅಸುರರನ್ನು ದಾನವರು ಎಂದು ಕರೆಯಲಾಗುತ್ತದೆ ಮತ್ತು ಇವರ ಮುಖಂಡ ವೃತ್ರ. ವೈದಿಕ ಪಠ್ಯಗಳ ಅತ್ಯಂತ ಮುಂಚಿನ ಘಟಕಗಳಲ್ಲಿ ಅಗ್ನಿ, ಇಂದ್ರ ಮತ್ತು ಇತರ ದೇವತೆಗಳನ್ನೂ ಅಸುರರು ಎಂದು ಕರೆಯಲಾಗಿದೆ, ಅವರು ತಮ್ಮ ಆಯಾ ಕ್ಷೇತ್ರಗಳು, ಜ್ಞಾನ ಮತ್ತು ಸಾಮರ್ಥ್ಯಗಳ ಒಡೆಯರು ಎಂಬ ಅರ್ಥದಲ್ಲಿ. ನಂತರದ ವೈದಿಕ ಮತ್ತು ವೈದಿಕೋತ್ತರ ಪಠ್ಯಗಳಲ್ಲಿ, ದಯಾಳು ದೇವತೆಗಳನ್ನು ದೇವ ಎಂದು, ದುಷ್ಟ ಅಸುರರು ಈ ದೇವರೊಡನೆ ಸ್ಪರ್ಧಿಸುತ್ತಾರೆ ಮತ್ತು ಇವರನ್ನು "ದೇವತೆಗಳ ಶತ್ರುಗಳು" ಅಥವಾ ರಾಕ್ಷಸರು ಎಂದು ಪರಿಗಣಿಸಲಾಗುತ್ತದೆ.

ಅಸುರರು ದೇವತೆಗಳು, ಯಕ್ಷರು (ನಿಸರ್ಗಾತ್ಮಗಳು), ರಾಕ್ಷಸರ (ಪ್ರೇತಗಳು, ದೈತ್ಯರು) ಜೊತೆಗೆ ಭಾರತೀಯ ಪುರಾಣಗಳ ಭಾಗವಾಗಿದ್ದಾರೆ. ಅಸುರರು ಹಿಂದೂ ಧರ್ಮದಲ್ಲಿನ ಅನೇಕ ವಿಶ್ವವಿಜ್ಞಾನ ಸಂಬಂಧಿತ ಸಿದ್ಧಾಂತಗಳ ಪೈಕಿ ಒಂದರಲ್ಲಿ ಚಿತ್ರಿಸಲ್ಪಟ್ಟಿದ್ದಾರೆ.

ಕೆಲವು ಸಂದರ್ಭಗಳಲ್ಲಿ ದಾಸ ಶಬ್ದವನ್ನು ಸಂಸ್ಕೃತ ಶಬ್ದಗಳಾದ ದಸ್ಯು ಮತ್ತು ಅಸುರದೊಂದಿಗೆ ಪರಸ್ಪರ ಬದಲಾಯಿಸಬಹುದು. ಇವೆರಡೂ ಶಬ್ದಗಳನ್ನು ಇತರ ಭಾಷೆಗಳಲ್ಲಿ "ರಾಕ್ಷಸ", "ಹಾನಿಕಾರಕ ಅಲೌಕಿಕ ಶಕ್ತಿ", "ಸೇವಕ", "ಗುಲಾಮ" ಅಥವಾ "ಅನಾಗರಿಕ"ಕ್ಕೆ ಸಮಾನವಾದ ಶಬ್ದಗಳಾಗಿ ಅನುವಾದಿಸಲಾಗಿದೆ, ಶಬ್ದವನ್ನು ಬಳಸಿದ ಸಂದರ್ಭವನ್ನು ಅವಲಂಬಿಸಿ.

ಅಸುರರು ಮತ್ತು ದೇವತೆಗಳ ನಡುವಿನ ಹಗೆತನವು ಹಿಂದೂ ಧರ್ಮದಲ್ಲಿ ವ್ಯಾಪಕ ದಂತಕಥೆಗಳು, ಕಥೆಗಳು ಮತ್ತು ಸಾಹಿತ್ಯದ ಮೂಲವಾಗಿದೆ; ಆದರೆ, ಅನೇಕ ಪಠ್ಯಗಳು ಅವರಿಬ್ಬರ ಹಗೆತನವನ್ನು ತಟಸ್ಥ ಪದಗಳಲ್ಲಿ ಮತ್ತು ಸ್ಪಷ್ಟ ನೈತಿಕ ಅರ್ಥಗಳು ಅಥವಾ ಖಂಡನೆಯಿಲ್ಲದಂತೆ ಚರ್ಚಿಸುತ್ತವೆ. ಈ ಕಥೆಗಳಲ್ಲಿ ಕೆಲವು ಪ್ರಮುಖ ಹಿಂದೂ ಮಹಾಕಾವ್ಯಗಳು ಮತ್ತು ವಾರ್ಷಿಕ ಹಬ್ಬಗಳ ಹಿಂದಿನ ಕಲ್ಪಿತ ಕಥೆಗಳಿಗೆ ಆಧಾರಗಳಾಗಿವೆ, ಉದಾಹರಣೆಗೆ ರಾಮಾಯಣದಲ್ಲಿ ಅಸುರನಾದ ರಾವಣ ಮತ್ತು ದೇವನಾದ ರಾಮನ ಕಥೆ ಮತ್ತು ಅಸುರ ಹಿರಣ್ಯಕಶಿಪು ಮತ್ತು ನರಸಿಂಹನಾಗಿ ವಿಷ್ಣುವಿನ ದಂತಕಥೆ. ಇದರಲ್ಲಿ ಎರಡನೇ ಕಥೆಯನ್ನು ಹಿಂದೂ ಹಬ್ಬವಾದ ಹೋಳಿಯೊಂದಿಗೆ ಸಂಬಂಧಿಸಲಾಗಿದೆ.

ಉಲ್ಲೇಖಗಳು

ಹಿಂದೂ ಪುರಾಣ
ಅರಬಿತಿಟ್ಟು ವನ್ಯಜೀವಿಧಾಮ

ಅರಬಿತಿಟ್ಟು ವನ್ಯಜೀವಿಧಾಮವು ಕರ್ನಾಟಕದ ಮೈಸೂರು ಜಿಲ್ಲೆಯ ಹುಣಸೂರು ತಾಲೂಕಿನಲ್ಲಿದೆ ಮತ್ತು ಇದು ರಾಜ್ಯದ ಪ್ರಮುಖ ವನ್ಯಜೀವಿಧಾಮವಾಗಿದೆ.

ಭೌಗೋಳಿಕ ಲಕ್ಷಣ ಮತ್ತು ವಿಸ್ತೀರ್ಣ 
ಅರಬಿತಿಟ್ಟು ವನ್ಯಜೀವಿಧಾಮದ ವಿಸ್ತೀರ್ಣವು ೧೩.೫ ಚ.ಕಿ.ಮೀ ಇದ್ದು ದಕ್ಷಿಣ ಕರ್ನಾಟಕದಲ್ಲಿದೆ, ಇಲ್ಲಿಯ ಮಣ್ಣು ಕಪ್ಪುಮಣ್ಣಾಗಿದ್ದು ಫಲವತ್ತತ್ತೆಯಿಂದ ಕೂಡಿದೆ ಮತ್ತು ಸಮುದ್ರ ಮಟ್ಟದಿಂದ ಸುಮಾರು ೨೭೦೦ ಅಡಿ ಎತ್ತರವಿದೆ.

ಹವಾಮಾನ 
ಅರಬಿತಿಟ್ಟು ವನ್ಯಜೀವಿಧಾಮ ಮಳೆ ನೆರಳಿನ ಪ್ರದೇಶವಾಗಿರುವುದರಿಂದ ವಾರ್ಷಿಕವಾಗಿ ಸುಮಾರು ೧೦೦-೧೨೦ ಸೆಂ.ಮೀ ಮಳೆಯಾಗುತ್ತದೆ ಮತ್ತು ಸಮಶೀತೋಷ್ಣ ವಲಯವಾಗಿರುದರಿಂದ ವರ್ಷವಿಡಿ ವಾತವರಣವು ಉತ್ತಮವಾಗಿರುತ್ತದೆ.

ಜೀವ ವೈವಿಧ್ಯತೆ 
ಅರಬಿತಿಟ್ಟು ವನ್ಯಜೀವಿಧಾಮದಲ್ಲಿ ಹೆಚ್ಚಾಗಿ ಕಂಡುಬರುವ ಮರಗಳೆಂದರೆ ಹರ್ಕ್ಯೂಲೆಸ್, ನೀಲಗಿರಿ, ತೇಗ, ರಬ್ಬರ್ ಮತ್ತು ಕಂಡುಬರುವ ಇತರ ಮರಗಳೆಂದರೆ ಶ್ರೀಗಂಧ, ಬೀಟೆ, ಮ್ಯಾಂಗ್ರೋವ್(ಆಲ) ಮತ್ತು ಹೊನ್ನೆ. ಈ ಕಾಡಿನಲ್ಲಿ ಕಂಡುಬರುವ ಪ್ರಾಣಿಗಳೆಂದರೆ ಚಿರತೆ, ಮೊಲ, ಜಿಂಕೆ, ನರಿ, ಕಡವೆ ಮತ್ತು ತೋಳ. ಇಲ್ಲಿ ಕಂಡುಬರುವ ಪಕ್ಷಿಗಳೆಂದರೆ ನವಿಲು, ಕೊಕ್ಕರೆ, ಮಿಂಚುಳ್ಳಿ, ಗುಬ್ಬಚ್ಚಿ, ನೀಲಕಂಠ, ಹದ್ದು ಮತ್ತು ಗರುಡ. ಅರಬಿತಿಟ್ಟು ವನ್ಯಜೀವಿಧಾಮದಿಂದ ೪ ಕಿ.ಮೀ ದೂರದಲ್ಲಿ ಲಕ್ಷ್ಮಣತೀರ್ಥ ನದಿಯು ಹರಿಯುತ್ತದೆ.

ಸಾರಿಗೆ ಸಂಪರ್ಕ 
ಅರಬಿತಿಟ್ಟು ವನ್ಯಜೀವಿಧಾಮಕ್ಕೆ ಬರಲು ನೇರವಾಗಿ ಉತ್ತಮ ಬಸ್ ಸೌಲಭ್ಯವಿಲ್ಲ, ಆದರೆ ಬಿಳಿಕೆರೆ, ಹುಣಸೂರು ಮತ್ತು ಹೊಸರಾಮನಹಳ್ಳಿಯಿಂದ ಉತ್ತಮವಾದ ಬಸ್ ಸೌಲಭ್ಯವಿದೆ. ಬೆಂಗಳೂರು, ಮೈಸೂರಿನಿಂದ ಬರುವವರು ಬಿಳಿಕೆರೆಗೆ ಬಂದು ಅಲ್ಲಿಂದ ಖಾಸಗಿ ವಾಹನದ ಮೂಲಕ ಬರಬಹುದು, ಹಾಸನ, ಚಿಕ್ಕಮಗಳೂರಿನಿಂದ ಬರುವವರು ಹೊಸರಾಮನಹಳ್ಳಿಗೆ ಬಂದು ಅಲ್ಲಿಂದ ಖಾಸಗಿ ವಾಹನದ ಮೂಲಕ ಬರಬಹುದು ಮತ್ತು ಮಂಗಳೂರು, ಹುಬ್ಬಳ್ಳಿಯಿಂದ ಬರುವವರು ಹುಣಸೂರಿಗೆ ಬಂದು ಅಲ್ಲಿಂದ ಖಾಸಗಿ ವಾಹನದ ಮೂಲಕ ಬರಬಹುದು. ಸ್ವಂತ ವಾಹನದ ಮೂಲಕ ಬರುವುದು ಒಳಿತು.
ಅರಬಿತಿಟ್ಟು ಈ ಕೆಳಕಂಡ ಸ್ಥಳಗಳಿಂದ ಇರುವ ದೂರ,

 
೧.ಮೈಸೂರು - ೩೮ ಕಿ.ಮೀ
೨.ಬೆಂಗಳೂರು - ೧೯೦ ಕಿ.ಮೀ
೩.ಬಿಳಿಕೆರೆ - ೬ ಕಿ.ಮೀ
೪.ಹಾಸನ - ೮೫ ಕಿ.ಮೀ
೫.ಚಿಕ್ಕಮಗಳೂರು - ೧೭೫ ಕಿ.ಮೀ
೬.ಹೊಸರಾಮನಹಳ್ಳಿ - ೭ ಕಿ.ಮೀ
೭.ಮಂಗಳೂರು - ೧೬೦ ಕಿ.ಮೀ
೮.ಹುಣಸೂರು - ೧೬ ಕಿ.ಮೀ
೯.ಕೆ.ಆರ್.ನಗರ - ೧೭ ಕಿ.ಮೀ
೧೦.ಹುಬ್ಬಳ್ಳಿ - ೩೧೦ ಕಿ.ಮೀ

ಹತ್ತಿರದ ವಿಮಾನ ನಿಲ್ದಾಣ - ಮೈಸೂರು
ಹತ್ತಿರದ ರೈಲು ನಿಲ್ದಾಣ - ಕೃಷ್ಣರಾಜನಗರ(ಕೆ.ಆರ್.ನಗರ)
ಹತ್ತಿರದ ರಾಜ್ಯ ಸಾರಿಗೆ ಬಸ್ ನಿಲ್ದಾಣ - ಬಿಳಿಕೆರೆ, ಹುಣಸೂರು ಮತ್ತು ಹೊಸರಾಮನಹಳ್ಳಿ
ಅಂತರ್ರಾಷ್ಟ್ರೀಯ ವಿಮಾನ ನಿಲ್ದಾಣ - ಬೆಂಗಳೂರು (ಕೆಂಪೇಗೌಡ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣ, ಬೆಂಗಳೂರು)
ಕರ್ನಾಟಕದ ಇತರೆ ವನ್ಯಜೀವಿಧಾಮಗಳ ಬಗ್ಗೆ ತಿಳಿಯಲು ಈ ಪುಟವನ್ನು ನೋಡಿ - ಕರ್ನಾಟಕದಲ್ಲಿ ವನ್ಯಜೀವಿಧಾಮಗಳು

ಇವನ್ನು ನೋಡಿ
ಕರ್ನಾಟಕದ ವನ್ಯಜೀವಿಧಾಮಗಳು

ಉಲ್ಲೇಖಗಳು
 

ವನ್ಯಜೀವಿ ಅಭಯಾರಣ್ಯಗಳು
ಹರಿ

ಹರಿ ಅಂದರೆ ಎಲ್ಲ ಪಾಪಗಳನ್ನು ಕ್ಷಮಿಸುವವನು. ಇವನು ಹಿಂದೂ ಧರ್ಮದಲ್ಲಿ ಒಬ್ಬ ಮುಖ್ಯ ದೇವತೆ ಮತ್ತು ವಿಷ್ಣುವಿನ ಒಂದು ಅವತಾರ.

"ಹರಿ" ಮತ್ತು "ವಿಷ್ಣು" ಪದಗಳನ್ನು ಹಲವುವೇಳೆ ಒಂದರ ಬದಲಾಗಿ ಇನ್ನೊಂದನ್ನು ಬಳಸಲಾಗುತ್ತದೆ. ತಮಿಳಿನಂಥ ಸಂಪ್ರದಾಯಗಳಲ್ಲಿ ಹರಿಯನ್ನು ಕೆಲವೊಮ್ಮೆ ಕಪ್ಪು ಬಣ್ಣ ಹೊಂದಿರುವಂತೆ ಚಿತ್ರಿಸಲಾಗುತ್ತದೆ.

ಹರಿಯನ್ನು ಸಾಮಾನ್ಯವಾಗಿ ತೆಳು ನೀಲಿ ಜೀವಿಯಾಗಿ ಚಿತ್ರಿಸಲಾಗುತ್ತದೆ, ಮತ್ತು ವಿಷ್ಣುವಿನ ಅವತಾರಗಳಾದ ರಾಮ ಮತ್ತು ಕೃಷ್ಣರನ್ನು ಹೋಲುತ್ತಾನೆ. ಅವನು ಕೆಳಗಿನ ಎಡಗೈಯಲ್ಲಿ ಪದ್ಮವನ್ನು, ಕೆಳಗಿನ ಬಲಗೈಯಲ್ಲಿ ಕೌಮೋದಕಿ ಗದೆಯನ್ನು, ಮೇಲಿನ ಎಡಗೈಯಲ್ಲಿ ಪಾಂಚಜನ್ಯ ಶಂಖವನ್ನು, ಮತ್ತು ಮೇಲಿನ ಬಲಗೈಯಲ್ಲಿ ಹಿಂದೂ ಧರ್ಮದ ಪ್ರಕಾರ ಅತ್ಯಂತ ಶಕ್ತಿಶಾಲಿ ಅಸ್ತ್ರವಾದ ಸುದರ್ಶನ ಚಕ್ರವನ್ನು ಹೊಂದಿದ್ದಾನೆ. ಜೊತೆಗೆ ಶಾರಂಗವೆಂಬ ಬಿಲ್ಲನ್ನೂ ಹೊಂದಿದ್ದಾನೆ, ಇದೇ ಕಾರಣದಿಂದ ಅವನನ್ನು ಭಗವದ್ಗೀತೆಯಲ್ಲಿ ಕೆಲವೊಮ್ಮೆ ಶಾರಂಗಪಾಣಿ ಎಂದು ಕರೆಯಲಾಗುತ್ತದೆ. ಓಂ ನಮಃ ಶಿವಾಯ, ಓಂ ನಮೋ ಭಗವತೆ ವಾಸುದೇವಾಯ, ಓಂ ನಮೋ ನಾರಾಯಣಾಯದಂತಹ ಮಂತ್ರಗಳಲ್ಲಿ ಎಲ್ಲಕ್ಕಿಂತ ಮೊದಲು ಓಂ ಅಕ್ಷರ ಬರುತ್ತದೆ. ಆದರೆ ಹರಿ ಶಬ್ದ ಮಾತ್ರ ಓಂ ಗಿಂತ ಮೊದಲು ಬರುತ್ತದೆ, ಉದಾಹರಣೆಗೆ ಹರಿಃ ಓಂ, ಹರಿಃ ಓಂ ತತ್ ಸತ್. ಹರಿಯು ಭೂಮಿ ಮತ್ತು ಸೂರ್ಯನ ನಡುವಿನ ದೂರವನ್ನು ಕಂಡುಹಿಡಿದ ಒಬ್ಬ ಜ್ಯೋತಿಷಿ ಎಂದು ನಂಬಲಾಗಿದೆ.

ವೈಷ್ಣವ ಸಂಪ್ರದಾಯವು ವಿಷ್ಣುವಿನ ೧೦೮ ದಿವ್ಯ ಕ್ಷೇತ್ರಗಳನ್ನು ಹೊಂದಿದೆ. "ಹರಿ" ಶಬ್ದವನ್ನು ನಂತರದ ಸಂಸ್ಕೃತ ಮತ್ತು ಪ್ರಾಕೃತ ಸಾಹಿತ್ಯ, ಹಿಂದೂ, ಬೌದ್ಧ, ಜೈನ, ಸಿಖ್ ಧರ್ಮಗಳಲ್ಲಿ ವ್ಯಾಪಕವಾಗಿ ಬಳಸಲಾಗುತ್ತದೆ. ಮಹಾಭಾರತದ ವಿಷ್ಣು ಸಹಸ್ರನಾಮದಲ್ಲಿ ಅದು ವಿಷ್ಣುವಿನ ೬೫೦ನೇ ಹೆಸರಾಗಿ ಗೋಚರವಾಗುತ್ತದೆ ಮತ್ತು ಹಾಗಾಗಿ ವೈಷ್ಣವ ಪಂಥದಲ್ಲಿ ಪ್ರಾಮುಖ್ಯತೆಗೆ ಏರಿದೆ.

ಹರಿ ಶಬ್ದದ ಅರ್ಥ ಹಸಿರು ಅಥವಾ ಹಳದಿ ಎಂದು.

ಕೃಷ್ಣನ ಹೆಸರುಗಳು
ಉಮೊಜ

ಉಮೊಜ ಎಂದರೆ  ಕೀನ್ಯದಲ್ಲಿರುವ  ಬುಡಕಟ್ಟು ಜನಾಂಗದವರ  ಒಂದು ಸಣ್ಣ  ಹಳ್ಳಿ.ಇದು ೧೯೯೦ರಲ್ಲಿ ನಿರ್ಮಾಣವಾದ ಹೊಸ ಊರು. ಈ ಊರಲ್ಲಿ ಗಂಡಸರಿಗೆ  ನಿಷೇಧ  ಇಲ್ಲಿ ಹೆಂಗಸರು ಮಾತ್ರ ಇರುತ್ತಾರೆ  .ಉಮೊಜಕ್ಕೆ ಈಗ  ೨೫ನೆ ವರ್ಷದ ಸಂಭ್ರಮ.ಈ ಊರಿಗೆ ಗಂಡಸರಿಗೆ ಪ್ರವೇಶ ಇಲ್ಲ.  ಇಲ್ಲಿ  ಸಣ್ಣ ಮಕ್ಕಳು ಹಾಗುಮಾತ್ರ  ಹೆಂಗಸರು ಮಾತ್ರ ಇರುತ್ತಾರೆ  .ಈ ಊರಲ್ಲಿ ಪ್ರಾಥಮಿಕ ಶಾಲೆ ,ಸಾಂಸ್ಕೃತಿಕ ಕೇಂದ್ರ ಹಾಗು ತರಬೇತಿ ಶಿಬಿರಗಳೆಲ್ಲ ಇದೆ .ಈ ಊರನ್ನು ಸಂಭೂರಿನ ರೆಬೆಕಾ ಲೊಲೊಸೊಲಿ ಎನ್ನುವ ಮಹಿಳೆ  ನಿರ್ಮಾಣ ಮಾಡಿರುತ್ತಾರೆ

ರೆಬೆಕಾ ಲೊಲೊಸೊಲಿ 
ರೆಬೆಕಾ ಲೊಲೊಸೊಲಿ ೧೯೬೨ ವಂಭ ಎನ್ನುವ ಊರಲ್ಲಿ ಹುಟ್ಟಿ ಬೆಳೆದಿರುತ್ತಾರೆ.ಪ್ರಾಥಮಿಕ ಶಾಲೆಯಲ್ಲಿ ವಿದ್ಯಾಭ್ಯಾಸ ಮಾಡಿ ತನ್ನ ೧೮ನೆ ವರ್ಷದಲ್ಲಿ ಫೆಬಿಯನೊ ಡೆವಿಡ್ ಲೊಲೊಸೊಲಿ ಎಂಬವರೊಂದಿಗೆ  ವಿವಾಹ ಆಗಿರುತ್ತಾರೆ. ಇಬ್ಬರು ವ್ಯಾಪಾರ ನಡೆಸುತ್ತ ನೆಮ್ಮದಿದ ಜೀವನ ನಡೆಸುತ್ತಾರೆ .ರಾಜಕೀಯದಲ್ಲಿ ಸ್ವಲ್ಪ ಪ್ರಭಾವಿ ವ್ಯಕ್ತಿಯಾದಂತಹ ರೆಬೆಕಾ ೧೯೯೦ನೆ ಇಸವಿಯಲ್ಲಿ ಬ್ರಿಟೀಷ್ ಸೈನಿಕರಿಂದ ಅತ್ಯಾಚಾರ ಆದಂತಹ ಮಹಿಳೆಯರ  ರಕ್ಷಣೆಗೆ ಸಹಾಯ ಮಾಡಲು ಸುರು ಮಾಡುತ್ತಾರೆ  ಈ ವಿಚಾರದಿಂದಾಗಿ ರೆಬೆಕರನ್ನು ಅವರ  ಗಂಡ ದೂರ ಮಾಡಿರುತ್ತಾರೆ .ಅದನ್ನು ಲೆಕ್ಕಿಸದೆ  ರೆಬೆಕರು  ರಾಜಕೀಯದಲ್ಲಿ   ಪ್ರಭಾವಿ ವ್ಯಕ್ತಿಯಾಗಿ ಮುಂದುವರಿಯುತ್ತಾರೆ.   ಆ ಊರಿನ ಜನರಿಗೆ ರೆಬೆಕಾರ ಈ ಏಳಿಗೆಯನ್ನು  ಸಹಿಸಲು ಸಾದ್ಯವಾಗದೆ ಅವರ ಮೇಲೆ ಹಲ್ಲೆ ನಡೆಸುತ್ತಾರೆ ಆದರೆ ಗಂಡನಾದ ಫೆಬಿಯನೊ ಅವರ ರಕ್ಷಣೆಗೆ ಬರುವುದಿಲ್ಲ ಅದಕ್ಕೋಸ್ಕರ ಪತಿಯನ್ನು ತ್ಯಜಿಸುತ್ತಾರೆ . ಸಂಭೂರು ಬಿಟ್ಟು ಬಂದು  ಉಮೊಜ  ಎನ್ನುವ  ಹೆಂಗಸರು ಮಾತ್ರ ಇರುವ  ಸಣ್ಣ ಊರುನ್ನು ನಿರ್ಮಾಣ ಮಾಡುತ್ತಾರೆ.ಗಂಡಸರಿಗೆ   ಪ್ರವೇಶ  ನಿಷೇಧ ಮಾಡುತ್ತಾರೆ .

ಕಾರಣ 
ಪುರುಷ ಪ್ರಧಾನವಾದ ಸಂಭೂರುಲ್ಲಿ   ಹೆಂಗಸರ ಮೇಲೆ  ಭಾರಿ ದೌರ್ಜನ್ಯ ನಡೆಯುತ್ತಿತ್ತು.ಸಣ್ಣ ಪ್ರಾಯದ ಹೆಣ್ಣು ಮಕ್ಕಳನ್ನು ತುಂಬಾ ಪ್ರಾಯದ ಮುದುಕರಿಗೆ  ಬಲವಂತದಿಂದ ಮದುವೆ ಮಾಡಲಾಗುತ್ತಿತ್ತು. ಅತ್ಯಾಚಾರ , ಹೆಣ್ಣು ಮಕ್ಕಳ  ಜನನಾಂಗ ಕತ್ತರಿಸುವುದು,ಹಲ್ಲೆ ನಡೆಸುವುವಂತಹ  ದೌರ್ಜನ್ಯಗಳು ದಿನೆ ದಿನೆ ಹೆಚ್ಚಾಗುತ್ತಿತ್ತು..ಉಮೊಜದ ಹತ್ತಿರದ ಊರಲ್ಲಿ ಬ್ರಿಟೀಷ್ ಸೈನಿಕರ ತರಬೇತಿ ಕೇಂದ್ರ ಇರುತ್ತಿತ್ತು. ಹೆಂಗಸರು ಕುರಿ ಮೇಯಿಸುವ ಹಾಗು ಕಟ್ಟಿಗೆ ತರುವ ಸಲುವಾಗಿ ಹೋದಾಗ ಬ್ರಿಟೀಷ್ ಸೈನಿಕರಿಂದ ಅವರು ಬಲವಂತವಾಗಿ ಅತ್ಯಾಚಾರಕ್ಕೆ ಒಳಗಾಗುತ್ತಿದ್ದರು .  ಬ್ರಿಟೀಷ್ ಸೈನಿಕರಿಂದ ಅತ್ಯಾಚಾರಕ್ಕೆ ಒಳಗಾದ ಹೆಂಗಸರನ್ನು ಅವರ ಗಂಡಂದಿರು  ನಿಂದಿಸುವುದು ಅಲ್ಲದೆ  ಕೊಲ್ಲುವ ಪ್ರಯತ್ನವನ್ನು ಮಾಡುತ್ತಿದ್ದರು 
.ಈ ಎಲ್ಲಾ ಕಷ್ಟಗಳನ್ನು ಎದುರಿಸಲೆಂದು  ಬ್ರಿಟೀಷ್ ಸೈನಿಕರಿಂದ ಅತ್ಯಾಚಾರಕ್ಕೊಳಗಾದ ೧೪  ಹೆಂಗಸರು ಹಾಗು ರೆಬೆಕಾ ಲೊಲೊಸೊಲಿ ಎಲ್ಲಾ ಒಟ್ಟಾಗಿ ಉಮೊಜ ಎನ್ನುವ ಸಣ್ಣ ಊರುನ್ನು ನಿರ್ಮಾಣ ಮಾಡುತ್ತಾರೆ  ಸಂಭೂರಿನ ಪುರುಷ ಪ್ರಧಾನವಾದ ಪದ್ಧತಿಯನ್ನು ವಿರೋಧಿಸಲು ಸುರು ಮಾಡುತ್ತಾರೆ.

ಜನ ಜೀವನ 
ಅಲ್ಲಿಯ ಹೆಂಗಸರು ಸಣ್ಣ  ಗುಡಿಸಲಲ್ಲಿ ಜೀವನ  ನಡೆಸುತ್ತಾರೆ. ಆ ಗುಡಿಸಲನ್ನು ಮಣ್ಣುಹಾಗು ಸೆಗಣಿಯನ್ನು ಬೆರಸಿ ಕಟ್ಟಿರುತ್ತಾರೆ.ಅವರ ಗುಡಿಸಲಿನ ಸುತ್ತು ಮುಳ್ಳಿನ ಬೇಲಿ ಮಾಡಿರುತ್ತಾರೆ .ಗಂಡಸರಿಗೆ  ಇಲ್ಲಿ  ನಿಷೇಧ ಆದರೆ  ಹೆಂಗಸರು ಅವರ  ಜೀವನ ಸಂಗಾತಿಯನ್ನು ಆಯ್ಕೆ ಮಾಡಿಕೊಂಡು ಹೋಗುವಂತಹ ಅವಕಾಶ ಇದೆ .

ಜನ ಸಂಖ್ಯೆ 
ಅಲ್ಲಿಯ  ಜನ ಸಂಖ್ಯೆ ತುಂಬಾ ಕಡಿಮೆ ಸುಮಾರ್ ೪೫-೫೦ ಹೆಂಗಸರು ಹಾಗು ೨೦೦-೨೨೦ ಮಕ್ಕಳು ಇದ್ದಾರೆ.

ಆರ್ಥಿಕ ಸ್ಥಿತಿ ಗತಿ
ಅಲ್ಲಿಯ  ಹೆಂಗಸರು ಜೀವನ ಆಧಾರಕ್ಕೆ ಬೇಕಾಗಿ ಸಂಬೂರಿನ ಸಾಂಪ್ರದಾಯಿಕ  ಕರ ಕುಶಲ ವಸ್ತುಗಳನ್ನು ಮಾರಾಟ  ಮಾಡುತ್ತಾರೆ. ಮಣಿ ಸರಗಳನ್ನು ತಯಾರಿಸಿ  ಮಾರಾಟ ಮಾಡುತ್ತಾರೆ.   ಬೀಯರ್ ತರಹ ಇರುವಂತಹಾವರ ಮನೆಯಲ್ಲೆ ತಯಾರಿಸಿದ  ಕಡಿಮೆ ಅಮಲಿನ ಪಾನೀಯನ್ನು ತಯಾರಿಸಿ  ಮಾರಾಟ ಮಾಡಿ ಹಣ  ಸಂಪಾದನೆ ಮಾಡುತ್ತಾರೆ .ಇಲ್ಲಿಗೆ ಪ್ರವಾಸಿಗರು ಜಾಸ್ತಿ ಬರುತ್ತಾರೆ ಇಲ್ಲಿ ಸಂಬೂರಿನ ಸಾಂಪ್ರದಾಯಿಕ  ಕರ ಕುಶಲ ವಸ್ತುಗಳಿಗೆ ಜಾಸ್ತಿ ಬೇಡಿಕೆ ಇದೆ.

ವಿದ್ಯಾಭ್ಯಾಸ 
ಈಗ ಉಮೊಜದ  ಮಕ್ಕಳಿಗೆ ಪ್ರಾಥಮಿಕ ಶಾಲೆಯಲ್ಲಿ ವಿದ್ಯಾಭ್ಯಾಸ ಮಾಡುವ ಅವಕಾಶ ಇದೆ.ಹಿಂದೆ ಸಂಬೂರಲ್ಲಿ ಮಕ್ಕಳಿಗೆ   ೫-೬ ವರ್ಷ ಪ್ರಾಯ ಆಗುವಾಗ ಕುರಿ ಮೇಯಿಸುವ,ಹಸು ಮೇಯಿಸುವ  ಕೆಲಸ ಕೊಡುತ್ತಿದ್ದರು.ಈಗ ಉಮೊಜದಲ್ಲಿ ಸಾಂಸ್ಕೃತಿಕ ಕೇಂದ್ರ,ತರಬೇತಿ ಶಿಬಿರಗಳೆಲ್ಲ ನಿರ್ಮಾಣ ಆಗಿ ಮಕ್ಕಳು  ಓದುವುದರಲ್ಲಿ,ಬರೆಯುವುದರಲ್ಲಿ,ಕಲೆ,ಕ್ರೀಡೆ ಎಲ್ಲದರಲ್ಲಿಯೂ ಪ್ರತಿಭಾವಂತರಾಗಿದ್ದಾರೆ..

ಉಲ್ಲೇಖ 

ವರ್ಗೊ:ಊರು
ಮಾಸ್ಟರ್ ಆನಂದ್

ಎಚ್.ಅನಂದ್, ಜನಪ್ರಿಯವಾಗಿ ಮಾಸ್ಟರ್ ಆನಂದ್  ಓರ್ವ ಕನ್ನಡ ನಟ, ಹಾಸ್ಯನಟ ಮತ್ತು ನಿರ್ದೇಶಕರಾಗಿದ್ದು, ಬಾಲ ಕಲಾವಿದನಾಗಿ ಪ್ರಥಮ ಬಾರಿಗೆ ಪ್ರವೇಶ ಪಡೆದಿದ್ದಾರೆ.1991 ರಲ್ಲಿ ಗೌರಿ ಗಣೇಶದಲ್ಲಿ ಅನಂತ್ ನಾಗ್, ಸಿಹಿ ಕಹಿ ಚಂದ್ರು ಮತ್ತು ರಮೇಶ್ ಭಟ್ ಅವರೊಂದಿಗೆ ಅಭಿನಯಿಸಿದರು.ಕಿಂದರಿಜೋಗಿ ಸೇರಿದಂತೆ ಅನೇಕ ಚಿತ್ರಗಳಲ್ಲಿ ಆನಂದ್ ಬಾಲ ಕಲಾವಿದನಾಗಿ ಅಭಿನಯಿಸಿದ್ದಾರೆ.ಬಾಲ್ಯದಲ್ಲಿ ತನ್ನ ವೃತ್ತಿಜೀವನದುದ್ದಕ್ಕೂ 'ಮಾಸ್ಟರ್' ಎಂಬ ಹೆಸರಿನ ಪೂರ್ವಪ್ರತ್ಯಯದೊಂದಿಗೆ ಅವರ ಹೆಸರು ಸಲ್ಲುತ್ತದೆ ಎಂಬುದು ಗಮನಾರ್ಹವಾಗಿದೆ, ಇದು ಜನಪ್ರಿಯ ಹೆಸರಾಗಿದೆ ಮತ್ತು ಇಲ್ಲಿಯವರೆಗೆ ಅವರ ಹೆಸರನ್ನು ಟ್ಯಾಗ್ ಮಾಡಲಾಗಿದೆ.2002 ರಲ್ಲಿ ಬಿಡುಗಡೆಯಾದ ಫ್ರೆಂಡ್ ಚಲನಚಿತ್ರದಲ್ಲಿ  ಅವರು ಪಾತ್ರವಹಿಸಿದ ಪಾತ್ರವು ಖ್ಯಾತಿಗೆ ಕಾರಣವಾಯಿತು.ನಂತರ ಅವರು 2010 ರಲ್ಲಿ ಎಸ್ಎಸ್ಎಲ್ಸಿ ನನ್ ಮಕ್ಳು   ಹಾಸ್ಯ ದೂರದರ್ಶನ ಸರಣಿಯ ನಿರ್ದೇಶನವನ್ನು ಕೈಗೊಂಡರು, ಇದು ಏಷ್ಯನ್ನೆಟ್ ಸುವರ್ಣದಲ್ಲಿ  ಪ್ರಸಾರವಾಯಿತು. ಅವರು 2011 ರಲ್ಲಿ 5 ಇಡಿಯಟ್ಸ್ ಚಿತ್ರದೊಂದಿಗೆ ಚಲನಚಿತ್ರ ನಿರ್ದೇಶನದಲ್ಲಿ ಪಾದಾರ್ಪಣೆ ಮಾಡಿದರು.ನಂತರ ಅವರು ಏಷ್ಯನೆಟ್ ಸುವರ್ಣ ಮತ್ತು ಕಲರ್ಸ್ ಕನ್ನಡಕ್ಕಾಗಿ ರೋಬೋ ಫ್ಯಾಮಿಲಿ TV ಸರಣಿಯ ಪಡುವಾರಾಳಿ ಪಾಡ್ ಡಿಗಲು ಟಿವಿ ಸರಣಿಯನ್ನು ನಿರ್ದೇಶಿಸಿದರು.ಅವರು 60 ಕ್ಕೂ ಹೆಚ್ಚು ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ ಮತ್ತು ಹಲವಾರು ಪ್ರಶಸ್ತಿಗಳನ್ನು ಪಡೆದಿದ್ದಾರೆ. .

ಪ್ರಶಸ್ತಿಗಳು ಮತ್ತು ಗೌರವಗಳು
ಕರ್ನಾಟಕ ರಾಜ್ಯ ಪ್ರಶಸ್ತಿ: ಅತ್ಯುತ್ತಮ ಬಾಲ್ಯ ನಟ (ಗೌರಿ ಗಣೇಶ - 1991-92)
ಕರ್ನಾಟಕ ರಾಜ್ಯ ಪ್ರಶಸ್ತಿ: ಅತ್ಯುತ್ತಮ ಬಾಲ್ಯ ನಟ (ತಾಯಿ ಇಲ್ಲದ ತವರು  - 1994-95)
ಫಿಲ್ಮ್ಫೇರ್ ಪ್ರಶಸ್ತಿ: ಅತ್ಯುತ್ತಮ ಬಾಲ್ಯ ನಟ (ಮಕ್ಕಳ  ಸಾಕ್ಷಿ - 1995-96)

ಚಲನಚಿತ್ರಗಳ ಪಟ್ಟಿ

ಕಿಂದರಿ ಜೋಗಿ
ಗೌರಿ ಗಣೇಶ
ಗೋಲ್ಮಾಲ್ ಗೋವಿಂದಂ (ತೆಲುಗು)
ಬೆಳ್ಳಿಯಪ್ಪ ಬಂಗಾರಪ್ಪ
ಹೊಸ ಬದುಕು
ಮುತ್ತಿನ ಹಾರ
ಬೆಳ್ಳಿ ಕಾಲುಂಗುರ
ಕರ್ಪೂರದ ಗೊಂಬೆ
ನನ್ನಾಸೆಯ ಹೂವೆ
ಫ್ರೆಂಡ್ಸ್ 
ದೇವರು ವರವನು ಕೊಟ್ರೆ
ಮಣಿ
ಪ್ರೀತಿಗಾಗಿ 
ಪ್ರಿತಿಸ್ಲೆ ಬೇಕು
ಜ್ಯೇಷ್ಠ
ಮೀರಾ ಮಾಧವ ರಾಘವ
ಸಜನಿ
ಹೊಸವರ್ಷ
ಪ್ರೀತಿ  ನೀ ಹೀಗೇಕೆ 
5 ಇಡಿಯಟ್ಸ್ (ಸಹ ನಿರ್ದೇಶಕ)
ಪ್ಯಾರ್ಗೆ  ಆಗ್ಬಿಟ್ಟೈತೇ 
ಬುಲೆಟ್ ಬಸ್ಯಾ 
ಜಾತ್ರೆ ವಿಶೇಷ ಪಾತ್ರ)
ಮಚ್ಚಾ ಬಗ್ಲಾಕೋ (ಸಹ ನಿರ್ದೇಶಕ)

ಟೆಲಿವಿಷನ್ ಪ್ರದರ್ಶನಗಳು 
ಎಸ್ಎಸ್ಎಲ್ಸಿ ನನ್ ಮಕ್ಲು ನಟ, ನಿರ್ದೇಶಕ
ಪಡುವಾರಳ್ಳಿ ಪಡ್ಡೆಗಳು  ನಟ, ನಿರ್ದೇಶಕ 
ರೋಬೋ ಫ್ಯಾಮಿಲಿ  ನಟ, ನಿರ್ದೇಶಕ

ರಿಯಾಲಿಟಿ ಪ್ರದರ್ಶನಗಳು
ಡಾನ್ಸಿಂಗ್ ಸ್ಟಾರ್ - ಸೀಸನ್ 2 ವಿಜೇತ 
ಮಜಾ ಟಾಕೀಸ್ ಎಪಿಸೋಡ್ ಅತಿಥಿ 
ಬಿಗ್ ಬಾಸ್ ಕನ್ನಡ - ಸೀಸನ್ 3 ಸ್ಪರ್ಧಿ
ಡ್ರಾಮಾ  ಜುನಿಯರ್ಸ್ ಹೋಸ್ಟ್ 
ಕಾಮಿಡಿ ಕಿಲಾಡಿಗಳು ನಿರೂಪಕ

ಉಲ್ಲೇಖಗಳು 

ಕನ್ನಡ ಚಿತ್ರರಂಗದ ನಟರು
ಬಿಲ್ಹಣ

ವಿಕ್ರಮಾಂಕದೇವ

ಹಿನ್ನೆಲೆ

ಕಾಲ 11ನೆಯ ಶತಮಾನದ ಉತ್ತರಾರ್ಧ, ಕಾಶ್ಮೀರದವ. ಜನ್ಮಭೂಮಿ ಪ್ರವರಪುರಕ್ಕೆ ಸುಮಾರು 5 ಕಿಮೀ ದೂರದಲ್ಲಿರುವ ಖೋಣ ಮುಖ. ಜಾತಿಯಲ್ಲಿ ಮಧ್ಯದೇಶೀ ಬ್ರಾಹ್ಮಣ. ಮುತ್ತಾತ ಮುಕ್ತಿಕಲಶ, ತಾತ ರಾಜಕಲಶ, ತಂದೆ ಜ್ಯೇಷ್ಠಕಲಶ. ಎಲ್ಲರೂ ಅಗ್ನಿಹೋತ್ರಿಗಳು; ವೇದ, ವೇದಾಂತ ಹಾಗೂ ಶಾಸ್ತ್ರ ಪ್ರವೀಣರು. ಜ್ಯೇಷ್ಠಕಲಶ ಮಹಾ ಭಾಷ್ಯಕ್ಕೆ ಒಂದು ವ್ಯಾಖ್ಯಾನ ಬರೆದಿರುವನೆನ್ನಲಾಗಿದೆ. ತಾಯಿ ನಾಗದೇವಿ; ಅಣ್ಣ ಇಷ್ಟಾರಾಮ; ತಮ್ಮ ಆನಂದ. ವಿದ್ಯಾಭ್ಯಾಸ ಕಾಶ್ಮೀರದಲ್ಲಿ. ಈತನ ವಂಶದಲ್ಲಿ ವ್ಯಾಕರಣ ಮತ್ತು ಅಲಂಕಾರಶಾಸ್ತ್ರಕ್ಕೆ ಹೆಚ್ಚು ಆದ್ಯತೆ.

ಪ್ರವಾಸ 
ವಿದ್ಯಾವಂತನಾದ ಮೇಲೆ ಪಾಂಡಿತ್ಯ ಪ್ರದರ್ಶನಕ್ಕಾಗಿ ಭಾರತ ಯಾತ್ರೆ ಮಾಡಿದ. ಈ ಸಂಪ್ರದಾಯ ಬಾಣನೇ ಮುಂತಾದ ಬಹಳ ಕವಿಗಳಲ್ಲಿ ಕಂಡುಬರುವುದು. ಕಾಶ್ಮೀರ, ಬೃಂದಾವನ, ಮಥುರಾ, ಕಾಶಿ, ಕನ್ಯಾಕುಬ್ಜ, ಧಾರಾ, ಗುಜರಾತ್ ಮುಂತಾದ ಊರುಗಳಲ್ಲಿ ಸುತ್ತಿ ದಕ್ಷಿಣ ಭಾರತದ ಕಲ್ಯಾಣನಗರದ ಚಾಲುಕ್ಯ ವಂಶದ ರಾಜನಾದ ಆರನೆಯ ವಿಕ್ರಮಾದಿತ್ಯನ (1073-1127) ಆಸ್ಥಾನಕ್ಕೆ ಬಂದ. ಗುಣಗ್ರಾಹಿಯಾದ ರಾಜ ಈತನನ್ನು ಸತ್ಕರಿಸಿ ವಿದ್ಯಾಪತಿ ಎಂಬ ಉಪಾಧಿಕೊಟ್ಟ. ಜೀವನಪೂರ್ತಿ ಅಲ್ಲಿಯೇ ಇದ್ದ. ಕೊನೆಯ ದಿನಗಳನ್ನು ಕಾಶಿಯಲ್ಲೋ ಗಂಗಾನದಿ ದಡದಲ್ಲೊ ಕಳೆದಿರಬೇಕು ಎನ್ನಲಾಗಿದೆ.

ಕಾವ್ಯಗಳು 
	ಇವನ ಮೂರು ಕಾವ್ಯಗಳು ಪ್ರಸಿದ್ಧವಾಗಿವೆ. 1. ವಿಕ್ರಮಾಂಕದೇವ ಚರಿತೆ, ಇದು ಮಹಾಕಾವ್ಯ. 2. ಕರ್ಣಸುಂದರಿ (ನಾಟಿಕಾ). 3. ಚೋರಪಂಚಾಶಿಕಾ (ಗೀತನಾಟಕ). 

	ವಿಕ್ರಮಾಂಕದೇವ ಚರಿತ ಐತಿಹಾಸಿಕ ಮಹಾಕಾವ್ಯ. ಇದರಲ್ಲಿ ವೀರರಸ ಪ್ರಧಾನವಾಗಿದೆ. ನಾಟಕದಲ್ಲಿ ಶೃಂಗಾರರಸ ಪ್ರಧಾನವಾಗಿದೆ. ಚೋರಪಂಚಾಶಿಕಾದಲ್ಲಿ ವಿಶೇಷವಾಗಿ ವಿಯೋಗ ಪ್ರಾಚುರ್ಯವಿದೆ. ಮೂರೂ ಪ್ರಖ್ಯಾತ ಕಾವ್ಯ ಗ್ರಂಥಗಳು.

ವಿಕ್ರಮಾಂಕದೇವ ಚರಿತೆ 
	ಚಾಲುಕ್ಯ ವಂಶದ ರಾಜನಾದ ವಿಕ್ರಮಾದಿತ್ಯನ ಐತಿಹಾಸಿಕ ಚರಿತೆಯ ವರ್ಣನೆಯಿದೆ. ವೀರರಸದಿಂದ ಕೂಡಿದ ಈ ಮಹಾಕಾವ್ಯದಲ್ಲಿ ಋತುಗಳ ಮತ್ತು ಪ್ರಕೃತಿ ಚಿತ್ರಣ ಸೊಗಸಾಗಿ ಬಂದಿದೆ. ವೈದರ್ಭಿ ಶೈಲಿಯಲ್ಲಿ ರಚಿತವಾಗಿರುವ ಇದರ ಭಾಷೆ ಸರಳ ಮತ್ತು ಸ್ಪಷ್ಟ. ಕಾಳಿದಾಸನ ಪ್ರಭಾವ ವಿಶೇಷವಾಗಿ ಕಾಣಬರುತ್ತದೆ. 
ಅರ್ಥಾಲಂಕಾರಗಳಂತೆ ಅನುಪ್ರಾಸವನ್ನೂ ಅತಿಯಾಗಿ ಬಳಸಿಲ್ಲ. ವಸಂತದ ಸುಂದರ ವರ್ಣನೆ. ಪುಷ್ಪಾವಚಯ, ಸಹಸ್ನಾನ ಮಧುಪಾನದ ವಿಸ್ತಾರವರ್ಣನೆ ಇವೆ. ಒಂದು ಸರ್ಗದಲ್ಲಿ ಪ್ರರ್ತಿಯಾಗಿ ಸ್ನಾನದ ದೃಶ್ಯಗಳನ್ನು ವರ್ಣಿಸಿದೆ. ಅನಂತರ ವರ್ಷಕಾಲದ ಸುಂದರ ವರ್ಣನೆ ಬರುತ್ತದೆ. 16ನೆಯ ಸರ್ಗದಲ್ಲಿ ಬೇಟೆಯ ವರ್ಣನೆಯಿದೆ. ಕೊನೆಯ ಸರ್ಗದಲ್ಲಿ ಕವಿಯ ಆತ್ಮಕಥೆ ಇದೆ. ಇವನ ವರ್ಣನೆಗಳಲ್ಲಿ ಕವಿಯ ಸ್ವಚ್ಛವಾದ ಪ್ರತಿಭೆ, ಉನ್ನತವಾದ ಕಲ್ಪನೆ, ಕಮನೀಯವಾದ ಪದಗಳ ಜೋಡಣೆ, ರೋಚಕವಾದ ಯಥಾರ್ಥತೆ ಪದೇ ಪದೇ ಕಂಡು ಬರುತ್ತವೆ.

ಕರ್ಣಸುಂದರೀ 
	ಕವಿ ಚಾಲುಕ್ಯ ರಾಜಾಸ್ಥಾನದಲ್ಲಿದ್ದಾಗ ಈ ನಾಟಕ ಬರೆದದ್ದು. ವಿಕ್ರಮ ದೇವ (ಚಾಲುಕ್ಯರಾಜ) ತನಗಿತ್ತ ಮಾನಮನ್ನಣೆಗೆ ಮಾರುಹೋಗಿ ಆ ಚಾಲುಕ್ಯವಂಶದ ರಾಜನೊಬ್ಬ ಕರ್ಣದೇವ (ಭೀಮದೇವನ ಮಗ) ವಿದ್ಯಾಧರಸುಂದರಿಯೋರ್ವಳೊಡನೆ ಬೆಳೆದ ಪ್ರೇಮ ಕಥೆಯೊಂದನ್ನು ಇಲ್ಲಿ ಚಿತ್ರಿಸಲಾಗಿದೆ. ರತ್ನಾವಳಿಯನ್ನು ಅನುಸರಿಸಿ ಬರೆದಿರುವ ಈ ನಾಟಕಾ ಕರ್ಣದೇವ ವಿದ್ಯಾಧರ ಯುವತಿ ಈರ್ವರ ಪ್ರೇಮ ಪ್ರಪಂಚ. ಸ್ತ್ರೀಪಾತ್ರಬಹುಲ ಹಾಗೂ ನಾಯಿಕಾ ಪ್ರಧಾನದಿಂದ ಈ ನಾಟಕ ನಾಟಿಕವೆನ್ನಬಹುದು. ರಾಜನ ಗುಣಾತಿಶಯಗಳನ್ನು ಮೆಚ್ಚಿದ ವಿದ್ಯಾಧರ ಯುವತಿ ಕೊನೆಗೆ ಕರ್ಣದೇವನನ್ನೇ ಮದುವೆಯಾಗುತ್ತಾಳೆ. ಚಾಲುಕ್ಯ ರಾಜರು ಮಹಿಮಾ ಶಾಲಿಗಳು, ಧೀರೋದಾತ್ತರು ಎಂದು ಸಾರಲು ಕವಿ ಈ ಕೃತಿಯನ್ನು ರಚಿಸಿ ತನ್ನ ಕೃತಜ್ಞತೆಯನ್ನು ಅರ್ಪಿಸಿದಂತಿದೆ. ಇದು ಲಲಿತಪದ ಬಂಧ, ಪ್ರಸಾದ, ಮಾಧುರ್ಯ ಗುಣಗಳಿಂದ ಕೂಡಿದೆ.

ಚೋರಾಪಂಚಾಶಿಕಾ 
	ಇದು ನೂರಾರು ಪದ್ಯದ, ಪ್ರೇಮಿಗಳೀರ್ವರ ಮಧುರ ಬಾಂಧವ್ಯವನ್ನು ಉನ್ಮಾದಕ ಶೃಂಗಾರದಿಂದ ಚಿತ್ರಿಸಿರುವ ರಸಿಕ ಕಾವ್ಯ. ಈ ರಸಿಕ ಕೃತಿಗೆ ಗಣಪತಿಶರ್ಮ ಮತ್ತು ರಾಮೋಪಾಧ್ಯಾಯ ಬಸವೇಶ್ವರ ಎಂಬವರು ವ್ಯಾಖ್ಯಾನ ಬರೆದಿದ್ದಾರೆ. 

	ಕಾಶ್ಮೀರಿ ಶೈವಸಂಪ್ರದಾಯದವನಾದ ಈತ ಶಿವಸ್ತುತಿ ಎಂಬ ಕಾವ್ಯನ್ನೂ ಬರೆದಿದ್ದಾನೆ ಎನ್ನಲಾಗಿದೆ.

ಲೇಖಕರು
ಬಿ.ಎ. ಬಸವರಾಜ

ಬೈರತಿ ಆಂಜಿನಪ್ಪ ಬಸವರಾಜು, ಕೆ ಆರ್ ಪುರಂ ವಿಧಾನಸಭಾ ಕ್ಷೇತ್ರದ ಶಾಸಕ.
ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್  ಪಕ್ಷದ ನೇತಾರ.

ವಿವರ
ಬಸವರಾಜು ಅವರ ಊರು ಕಣ್ಣೂರು. ಇವರು ಬಿ ಎ ಪದವೀಧರರು.

ಅವಧಿ
೨೦೧೩ರ ವಿಧಾನಸಭೆ ಚುನಾವಣೆಯಲ್ಲಿ ಭಾರತೀಯ ಜನತಾ ಪಕ್ಷದ ಅಭ್ಯರ್ಥಿ ಎನ್ ಎಸ್ ನಂದೀಶರೆಡ್ಡಿಯವರ ವಿರುದ್ಧ ೨೦೦೦೦ ಮತಗಳಿಂದ ಗೆದ್ದರು. ೨೦೧೮ರವರೆಗೆ ಇವರ ಸೇವಾವಧಿ.

ರಾಜಕೀಯ ಜೀವನ
ಪುರಪಿತೃ: ೨೦೦೮-೨೦೧೩, ಬೆಂಗಳೂರು ಮಹಾನಗರಪಾಲಿಕೆ
ಪಿ ಎಲ್ ಡಿ ಬ್ಯಾಂಕು ಸದಸ್ಯ.
೨೦೧೬ರಲ್ಲಿ ಬಿಡಿಎ [] ನಾಮನಿರ್ದೇಶಿತ ಸದಸ್ಯರಾಗಿ ನೇಮಕಗೊಂಡಿದ್ದಾರೆ.

ಹೆಗ್ಗಳಿಕೆ
ಬಿಪ್ಯಾಕ್ ೨೦೧೬ರಲ್ಲಿ ನಡೆಸಿದ ಸರ್ವೇಯಲ್ಲಿ ನಂ.೧ ಶಾಸಕರಾಗಿ ಆಯ್ಕೆಯಾದದ್ದು ಬಸವರಾಜುರ ಹೆಗ್ಗಳಿಕೆ.

ಉಲ್ಲೇಖಗಳು

ಕರ್ನಾಟಕ_ವಿಧಾನಸಭೆ_ಚುನಾವಣೆ,_2013

ಶಾಸಕರು
ರಾಜಕಾರಣಿಗಳುಕರ್ನಾಟಕ ರಾಜಕಾರಣಿಗಳು
ಪಂಚಮವೇದ

ಪಂಚಮ ವೇದ ಅಂದರೆ ನಾಲ್ಕು ಅಂಗೀಕೃತ ವೇದಗಳ ಹೊರಗಿರುವ, ಆದಾಗ್ಯೂ ವೇದದ ಸ್ಥಾನ ಹೊಂದಿರುವ ಪಠ್ಯ. ಒಂದು ನಿರ್ದಿಷ್ಟ ಪಠ್ಯ ಅಥವಾ ಪಠ್ಯಗಳು ಮತ್ತು ಅವುಗಳ ಬೋಧನೆಗಳಿಗೆ ಹಿಂದೂ ಧರ್ಮವು ವೇದಗಳೊಂದಿಗೆ ಸಂಬಂಧಿಸುವ ಶಾಶ್ವತತೆ ಮತ್ತು ಅಧಿಕಾರ ನೀಡಲು ಪಂಚಮ ವೇದದ ಕಲ್ಪನೆಯನ್ನು ಅನೇಕ ವೈದಿಕೋತ್ತರ ಹಿಂದೂ ಪಠ್ಯಗಳಲ್ಲಿ ಪ್ರಸ್ತಾಪಿಸಲಾಗಿದೆ. ಈ ಕಲ್ಪನೆ ಪ್ರಾಚೀನವಾದುದು, ಮತ್ತು ಮೊದಲ ಸಲ ಉಪನಿಷತ್ತುಗಳಲ್ಲಿ ಕಾಣಿಸಿತು, ಆದರೆ ಅವುಗಳ ನಂತರದ ಕಳೆದ ಕೆಲವು ಶತಮಾನಗಳಲ್ಲಿ ಹೆಚ್ಚು ಇತ್ತೀಚಿನ ಸಂಸ್ಕೃತ ಮತ್ತು ದೇಶೀಯ ಪಠ್ಯಗಳಿಗೂ ಅನ್ವಯಿಸಲಾಗಿದೆ.

ಪಂಚಮ ವೇದಕ್ಕೆ ಅತ್ಯಂತ ಮುಂಚಿನ ಉಲ್ಲೇಖ ಛಾಂದೋಗ್ಯ ಉಪನಿಷತ್‍ನಲ್ಲಿ ಕಂಡುಬರುತ್ತದೆ. ಈ ಉಪನಿಷತ್ತು ಪಂಚಮ ವೇದ ಪದವನ್ನು ಅದರ ಕಾಲದ ಇತಿಹಾಸ-ಪುರಾಣಗಳಿಗೆ ("ಪ್ರಾಚೀನ ಸಂಪ್ರದಾಯಗಳು") ಅನ್ವಯಿಸುತ್ತದೆ,
ಇತಿಹಾಸಪುರಾಣಮ್ ಪಂಚಮಮ್ ವೇದಾನಾಮ್

ಮಹಾಭಾರತವು ಇತಿಹಾಸದ ಈ ಉಲ್ಲೇಖವನ್ನು ಬಳಸಿತು. ಮಹಾಭಾರತವು ಇತಿಹಾಸವೆಂದೂ ಕರೆಯಲ್ಪಡುವ ಭಾರತೀಯ ಮಹಾಕಾವ್ಯ ವರ್ಗಕ್ಕೆ ಸೇರಿದೆ. ಮಹಾಭಾರತವು ತನ್ನನ್ನು ತಾನು ಪಂಚಮ ವೇದವೆಂದು ಉಲ್ಲೇಖಿಸಿಕೊಂಡಿದೆ. ವೇದಗಳ ಪೌರಾಣಿಕ ಸಂಪಾದಕರಾದ ವ್ಯಾಸರಿಂದ ಬರೆಯಲ್ಪಟ್ಟದ್ದೆಂದು ಆರೋಪಿಸಲಾಗಿರುವ ಸಂಗತಿಯ ಮೇಲೂ ಅವಲಂಬಿಸಿ, ಮಹಾಭಾರತವು ತನ್ನನ್ನು ತಾನು ಎಲ್ಲ ಜನರಿಗಾಗಿ ಉದ್ದೇಶಿತವಾದ ಹೊಸ ಯುಗಕ್ಕೆ ಹೊಸ ವೇದವೆಂದು ಘೋಷಿಸಿಕೊಂಡಿದೆ. ಇದು ತಾನು ನಾಲ್ಕು ಅಂಗೀಕೃತ ವೇದಗಳಿಗೆ ಸಮಾನವೆಂದು ಮತ್ತು ಕೆಲವು ರೀತಿಯಲ್ಲಿ ವೇದಗಳಿಗಿಂತ ಶ್ರೇಷ್ಠವೆಂದು ಹೇಳಿಕೊಂಡಿದೆ. ಇನ್ನೊಂದು ಪ್ರಧಾನ ಹಿಂದೂ ಮಹಾಕಾವ್ಯವಾದ ರಾಮಾಯಣವೂ ತಾನು ಪಂಚಮ ವೇದವೆಂದು ಹಕ್ಕು ಸಾಧಿಸುತ್ತದೆ.

ಪುರಾಣಗಳಲ್ಲಿ ಇದಕ್ಕೆ ಹೋಲುವಂಥ ಹಕ್ಕುಸಾಧನೆಗಳನ್ನು ಮಾಡಲಾಗಿದೆ. ಪುರಾಣಗಳು ಇತಿಹಾಸಗಳೊಂದಿಗೆ, ಅಥವಾ ತಮ್ಮನ್ನು ತಾವು ಪಂಚಮ ವೇದವೆಂದು ಹಕ್ಕು ಸಾಧಿಸುತ್ತವೆ, ಆಗಾಗ್ಗೆ ತಮ್ಮನ್ನು "ಪುರಾಣ ವೇದ"ವೆಂದು ಉಲ್ಲೇಖಿಸಿಕೊಳ್ಳುತ್ತವೆ. ಭಾಗವತ ಪುರಾಣವು ನಾಲ್ಕು ವೇದಗಳು ಬ್ರಹ್ಮನ ನಾಲ್ಕು ಬಾಯಿಗಳಿಂದ, ಒಂದು ಬಾಯಿಯಿಂದ ಒಂದರಂತೆ, ಹೊರಹೊಮ್ಮಿದ ನಂತರ, ಐದನೇ ವೇದವಾದ ಇತಿಹಾಸಪುರಾಣವು ಅವನ ಐದನೇ ಬಾಯಿಯಿಂದ ಅಥವಾ ಅವನ ಎಲ್ಲ ಬಾಯಿಗಳಿಂದ ಹೊರಹೊಮ್ಮಿತು ಎಂದು ಹೇಳಿ ಛಾಂದೋಗ್ಯ ಉಪನಿಷತ್ತಿನ ಐದನೇ ವೇದಕ್ಕೆ ಸಂಬಂಧಿಸಿದ ಹೇಳಿಕೆಯನ್ನು ವಿಸ್ತರಿಸುತ್ತದೆ. ನಂತರ ಅದು ವ್ಯಾಸರ ಅತ್ಯುತೃಷ್ಟ ಸಾಧನೆ ಎಂಬ ಆಧಾರದ ಮೇಲೆ ತಾನು ಇತರ ಎಲ್ಲ ಪುರಾಣಗಳಿಗಿಂತ ಸರ್ವೋಚ್ಚವೆಂದು ಘೋಷಿಸಿಕೊಂಡಿತು. ಹಾಗೆಯೇ, ಪುರಾಣಗಳು ಪಂಚಮ ವೇದವೆಂದು ಸ್ಕಂದ ಪುರಾಣವೂ ಸೂಚಿಸುತ್ತದೆ, ಹಾಗಾಗಿ ತನಗೆ ತಾನು ಧರ್ಮಗ್ರಂಥಗಳ ಅಧಿಕಾರ ಕೊಟ್ಟುಕೊಳ್ಳುತ್ತದೆ.

ಉಲ್ಲೇಖಗಳು

ವೇದಗಳು
ರಾಮ್ ನಾಥ್ ಕೋವಿಂದ್

ರಾಮ್ ನಾಥ್ ಕೋವಿಂದ್ (ಜನನ ೧ ಅಕ್ಟೋಬರ್ ೧೯೪೫) ಬಿಹಾರದ ಪ್ರಸ್ತುತ ಭಾರತದ ರಾಷ್ಟ್ರಪತಿ. ೨೦ನೇ ಜುಲೈ ೨೦೧೭ರ ರಾಷ್ಟ್ರಪತಿ ಚುನಾವಣೆ ಫಲಿತಾಂಶದನ್ವಯ ಇವರು ಭಾರತದ ೧೪ನೇ  ರಾಷ್ಟ್ರಪತಿಗಳಾಗಿ ಚುನಾಯಿತರಾಗಿದ್ದಾರೆ. ಇವರು ೨೪ನೇ ಜುಲೈ ೨೦೧೭ರಂದು ಅಧಿಕಾರ ಸ್ವೀಕರಿಸುವರು. ಕೋವಿಂದ್ ಅವರು ದಲಿತ ನಾಯಕ  ಮತ್ತು ಭಾರತೀಯ ಜನತಾ ಪಕ್ಷ-ಬಿಜೆಪಿ ರಾಜಕಾರಣಿ. ಅವರು ದೆಹಲಿಯಲ್ಲಿ ವಕೀಲಿ ವೃತ್ತಿ ಆರಂಭಿಸಿದರು.

ಆರಂಭಿಕ ಜೀವನ
ಕಾವಿಂದ್ ಉತ್ತರ ಪ್ರದೇಶದ ಕಾನ್ಪುರ್ ದೆಹತ್ ಜಿಲ್ಲೆಯಲ್ಲಿ ಅಕ್ಟೋಬರ್ ೧, ೧೯೪೫ ರಂದು ಜನಿಸಿದರು. ಅವರ ತಂದೆ ರೈತರಾಗಿದ್ದರು

ಶಿಕ್ಷಣ
ಕೊವಿಂದ್ ಕಾನ್ಪುರ್ ವಿಶ್ವವಿದ್ಯಾಲಯದಿಂದ ವಾಣಿಜ್ಯ ಮತ್ತು ಎಲ್ ಎಲ್ ಬಿ ಪದವಿ ಪದವಿಯನ್ನು ಪಡೆದಿದ್ದಾರೆ.

ವೃತ್ತಿಜೀವನ
ಕಾನ್ಪುರ್ ಕಾಲೇಜಿನಿಂದ ಕಾನೂನಿನಲ್ಲಿ ಪದವಿ ಪಡೆದ ನಂತರ, ಕೋವಿಂದ್ ಸಿವಿಲ್ ಸರ್ವೀಸಸ್ ಪರೀಕ್ಷೆಗಾಗಿ ತಯಾರಿ ಮಾಡಲು ದೆಹಲಿಗೆ ಹೋದರು. ಅವರು ಈ ಪರೀಕ್ಷೆಯನ್ನು ಅವರ ಮೂರನೆಯ ಪ್ರಯತ್ನದಲ್ಲೇ ಮುಗಿಸಿದರು. ಆದಾಗ್ಯೂ, ಅವರು ಐಎಎಸ್ ಬದಲಿಗೆ ಮೈತ್ರಿ ಸೇವೆಗಾಗಿ ಆಯ್ಕೆಯಾದ ಕಾರಣ ಅವರು ಸೇರ್ಪಡೆಗೊಂಡಿರಲಿಲ್ಲ  ಆದ್ದರಿಂದ ಕಾನೂನನ್ನು ಅಭ್ಯಾಸ ಮಾಡಲು ಪ್ರಾರಂಭಿಸಿದರು. 
ಕೋವಿಂದ್ ಅವರು ೧೯೭೭ ರಿಂದ ೧೯೭೯ ರವರೆಗೂ ದೆಹಲಿ ಹೈಕೋರ್ಟ್ನಲ್ಲಿ ಕೇಂದ್ರ ಸರ್ಕಾರದ ವಕೀಲರಾಗಿದ್ದರು ಮತ್ತು
 ೧೯೮೦ ರಿಂದ ೧೯೯೩ ರವರೆಗೂ ಸುಪ್ರೀಂ ಕೋರ್ಟ್ನಲ್ಲಿ ಕೇಂದ್ರ ಸರಕಾರದ ಸ್ಥಾಯಿ ಕೌನ್ಸಿಲ್ ಆಗಿದ್ದರು. 
ಅವರು ೧೯೭೮ ರಲ್ಲಿ ಭಾರತದ ಸರ್ವೋಚ್ಚ ನ್ಯಾಯಾಲಯದಲ್ಲಿ ಅಡ್ವೊಕೇಟ್ ಆನ್ ರೆಕಾರ್ಡ್ ಆಗಿದ್ದರು. 
ದೆಹಲಿ ಹೈಕೋರ್ಟ್ ಮತ್ತು ಸುಪ್ರೀಂ  ಕೋರ್ಟ್ನಲ್ಲಿ ೧೬ ವರ್ಷಗಳ ಕಾಲ ಅಭ್ಯಾಸ ಮಾಡಿದ್ದಾರೆ.
ಅವರು ೧೯೭೧ ರಲ್ಲಿ ದೆಹಲಿ ಬಾರ್ ಕೌನ್ಸಿಲ್ನೊಂದಿಗೆ ವಕೀಲರಾಗಿ ಸೇರಿಕೊಂಡರು.
೧೯೯೪-೨೦೦೦ ಮತ್ತು ೨೦೦೦-೨೦೦೬ರ ಎರಡು ಅವಧಿಗಳಲ್ಲಿ ಉತ್ತರಪ್ರದೇಶ ರಾಜ್ಯದಿಂದ ರಾಜ್ಯಸಭೆಗೆ ಆಯ್ಕೆಯಾದರು.
ಬಿಜೆಪಿ ದಲಿತ್ ಮೋರ್ಚಾ (೧೯೯೮-೨೦೦೨) ಮತ್ತು ಆಲ್-ಇಂಡಿಯಾ ಕೋಲಿ ಸಮಾಜದ ಅಧ್ಯಕ್ಷರಾಗಿ ಮಾಜಿ ಅಧ್ಯಕ್ಷರಾಗಿದ್ದಾರೆ. 
 ಅವರು ಪಕ್ಷದ ರಾಷ್ಟ್ರೀಯ ವಕ್ತಾರರಾಗಿ ಸೇವೆ ಸಲ್ಲಿಸಿದರು. 
ಆಗಸ್ಟ್ ೮, ೨೦೨೫ ರಂದು ಬಿಹಾರದ  ಗವರ್ನರ್  ಆಗಿ ಆಯ್ಕೆಯಾದರು.

ಉಲ್ಲೇಖಗಳು
 

ಬಿಹಾರದ ರಾಜ್ಯಪಾಲರು
ಭಾರತದ ರಾಷ್ಟ್ರಪತಿಗಳು
ರಾಷ್ಟ್ರೀಯ ಅರ್ಹತಾ ಮತ್ತು ಪ್ರವೇಶ ಪರೀಕ್ಷೆ

ರಾಷ್ಟ್ರೀಯ ಅರ್ಹತಾ ಮತ್ತು ಪ್ರವೇಶ ಪರೀಕ್ಷೆ ಅಥವಾ ನೀಟ್ ಸರ್ಕಾರಿ ಅಥವಾ ಖಾಸಗಿ ವೈದ್ಯಕೀಯ ಕಾಲೇಜ್‍ಗಳಲ್ಲಿ ಯಾವುದೇ ಪದವಿ ವೈದ್ಯಕೀಯ ಕೋರ್ಸ್ (ಎಮ್‍ಬಿಬಿಎಸ್/ ದಂತವೈದ್ಯಕೀಯ ಕೋರ್ಸ್ - ಬಿಡಿಎಸ್) ಅಥವಾ ಸ್ನಾತಕೋತ್ತರ ಕೋರ್ಸ್ (ಎಮ್‍ಡಿ, ಎಮ್‌ಎಸ್) ಅಭ್ಯಸಿಸಲು ಬಯಸುವ ವಿದ್ಯಾರ್ಥಿಗಳಿಗೆ ಭಾರತದಲ್ಲಿನ ಒಂದು ಪ್ರವೇಶ ಪರೀಕ್ಷೆ. 
ಎಮ್‍ಬಿಬಿಎಸ್ ಮತ್ತು ಬಿಡಿಎಸ್ ಕೋರ್ಸ್ ಗಳಿಗಾಗಿ ನೀಟ್-ಯುಜಿ (ಪದವಿಪೂರ್ವ) ಯನ್ನು ಕೇಂದ್ರೀಯ ಪ್ರೌಢ ಶಿಕ್ಷಣ ಮಂಡಳಿ (ಸಿಬಿಎಸ್‍ಸಿ) ನಡೆಸಿಕೊಡುತ್ತದೆ. ಅಖಿಲ ಭಾರತ ಪ್ರಿ ಮೆಡಿಕಲ್ ಟೆಸ್ಟ್ (ಎಐಪಿಎಮ್‍ಟಿ) ಮತ್ತು ರಾಜ್ಯಗಳು ಅಥವಾ ಕಾಲೇಜ್‍ಗಳು ನಡೆಸಿಕೊಡುವ ಎಲ್ಲ ಪ್ರತ್ಯೇಕ ಎಮ್‍ಬಿಬಿಎಸ್ ಪರೀಕ್ಷೆಗಳ ಬದಲಾಗಿ ನೀಟ್-ಯುಜಿ ೨೦೧೩ರಲ್ಲಿ ಬಂದಿತು. ಆದರೆ, ಅನೇಕ ಕಾಲೇಜ್‍ಗಳು ಮತ್ತು ಸಂಸ್ಥೆಗಳು ತಡೆಯಾಜ್ಞೆ ತೆಗೆದುಕೊಂಡು ತಮ್ಮ ಎಮ್‍ಬಿಬಿಎಸ್ ಹಾಗೂ ಬಿಡಿಎಸ್ ಕೋರ್ಸ್ ಗಳಿಗೆ ಪ್ರವೇಶಕ್ಕಾಗಿ ಖಾಸಗಿ ಪರೀಕ್ಷೆಗಳನ್ನು ನಡೆಸಿದ್ದರು. ನೀಟ್ ೨೦೧೭ ಪ್ರವೇಶ ಪರೀಕ್ಷೆಯು ಮೇ ೭ ೨೦೧೭ ರಂದು ನಡೆಯಿತು.

ಎಐಐಎಮ್‍ಎಸ್, ನವ ದೆಹಲಿಯ ಪದವಿಪೂರ್ವ ಕೋರ್ಸ್‌ಗಳು, ಚಂಡೀಗಢ್‍ನ ಸ್ನಾತಕೋತ್ತರ ವೈದ್ಯಕೀಯ ಶಿಕ್ಷಣ ಮತ್ತು ಸಂಶೋಧನಾ ಸಂಸ್ಥೆ, ಜವಾಹರ್‍ಲಾಲ್ ಸ್ನಾತಕೋತ್ತರ ವೈದ್ಯಕೀಯ ಶಿಕ್ಷಣ ಮತ್ತು ಸಂಶೋಧನಾ ಸಂಸ್ಥೆ (ಜಿಪ್‍ಮರ್) ಗಳನ್ನು ಪ್ರತ್ಯೇಕ ಕಾನೂನುಗಳಿಂದ ರಚಿಸಲಾಗಿದ್ದರಿಂದ ನೀಟ್‍ನ ವ್ಯಾಪ್ತಿಯ ಹೊರಗಿವೆ.

ಇತಿಹಾಸ
ನೀಟ್ ಅನ್ನು ೨೦೧೨ ರಿಂದ ನಡೆಸಬೇಕೆಂದು ಮೊದಲು ಪ್ರಸ್ತಾಪಿಸಲಾಗಿತ್ತು. ಆದರೆ, ಹಲವು ಕಾರಣಗಳಿಗಾಗಿ, ಸಿಬಿಎಸ್‍ಇ ಹಾಗೂ ಭಾರತದ ವೈದ್ಯಕೀಯ ಪರಿಷತ್ತು ನೀಟ್ ಅನ್ನು ಒಂದು ವರ್ಷ ಮುಂದೂಡಿದವು. ಭಾರತ ಸರ್ಕಾರವು ಪರೀಕ್ಷೆಯನ್ನು ಘೋಷಿಸಿತು ಮತ್ತು ಮೊದಲ ಸಲ ಪರೀಕ್ಷೆಯನ್ನು ಪದವಿಪೂರ್ವ ಹಾಗೂ ಸ್ನಾತಕೋತ್ತರ ವೈದ್ಯಕೀಯ ಕೋರ್ಸ್‌ಗಳು ಎರಡಕ್ಕೂ ಪ್ರವೇಶ ಅರಸುವ ವಿದ್ಯಾರ್ಥಿಗಳಿಗಾಗಿ ೫ ಮೇ ೨೦೧೩ ರಂದು ಭಾರತದಾದ್ಯಂತ ನಡೆಸಲಾಯಿತು. ೧೮ ಜುಲೈ ೨೦೧೩ ರಂದು, ಸರ್ವೋಚ್ಚ ನ್ಯಾಯಾಲಯವು ೧೧೫ ಅಹವಾಲುಗಳ ಪರ ತೀರ್ಮಾನ ಕೊಟ್ಟಿತು ಮತ್ತು ನೀಟ್ ಪರೀಕ್ಷೆಯನ್ನು ರದ್ದುಮಾಡಿ ಎಮ್‍ಸಿಐ ಕಾಲೇಜ್‍ಗಳು ನಡೆಸುವ ಪ್ರವೇಶ ಪ್ರಕ್ರಿಯೆಯಲ್ಲಿ ಮಧ್ಯಪ್ರವೇಶಿಸುವಂತಿಲ್ಲ ಎಂದು ಘೋಷಿಸಿತು.

ಆದರೆ, ಐದು ನ್ಯಾಯಾಧೀಶರ ಸಂವಿಧಾನ ಪೀಠವು ತಮ್ಮ ಮುಂಚಿನ ತೀರ್ಪನ್ನು ಹಿಂಪಡೆದು ಕೇಂದ್ರ ಸರ್ಕಾರ ಹಾಗೂ ಎಮ್‍ಸಿಐಗೆ ಪರೀಕ್ಷೆ ನಡೆಸಲು ಅನುಮತಿ ಕೊಟ್ಟ ನಂತರ ನೀಟ್ ಪರೀಕ್ಷೆಯನ್ನು ಎಪ್ರಿಲ್ ೧೧ ೨೦೧೬ರಂದು ಪುನಃ ಆರಂಭಿಸಲಾಯಿತು.

ಭಾರತದ ವೈದ್ಯಕೀಯ ಪರಿಷತ್ತು ೨೦೧೨ರಲ್ಲಿ ನೀಟ್-ಯುಜಿ ಪರೀಕ್ಷೆಯನ್ನು ಪರಿಚಯಿಸುವುದಾಗಿ ಘೋಷಿಸಿದ ನಂತರ, ಆಂಧ್ರ ಪ್ರದೇಶ, ಕರ್ನಾಟಕ, ಗುಜರಾತ್, ಪಶ್ಚಿಮ ಬಂಗಾಳ ಮತ್ತು ತಮಿಳುನಾಡು ಸೇರಿದಂತೆ ಹಲವು ರಾಜ್ಯಗಳು, ಎಮ್‍ಸಿಐ ಪ್ರಸ್ತಾಪಿಸಿದ ಪಠ್ಯಕ್ರಮ ಹಾಗೂ ತಮ್ಮ ರಾಜ್ಯದ ಪಠ್ಯಕ್ರಮಗಳಲ್ಲಿ ಅಗಾಧ ವ್ಯತ್ಯಾಸವಿದೆ ಎಂದು ಹೇಳಿ, ಬದಲಾವಣೆಯನ್ನು ಬಲವಾಗಿ ವಿರೋಧಿಸಿದವು. ನೀಟ್ ೨೦೧೬ ಅನ್ನು ಇಂಗ್ಲಿಷ್ ಮತ್ತು ಹಿಂದಿಯಲ್ಲಿ ನಡೆಸಲಾಯಿತಾದರೂ, ೨೦೧೭ರಿಂದ ವಿದ್ಯಾರ್ಥಿಗಳು ಪರೀಕ್ಷೆಗಳನ್ನು ತಮಿಳು, ತೆಲುಗು, ಮರಾಠಿ, ಬಂಗಾಳಿ, ಅಸ್ಸಾಮೀ, ಗುಜರಾತಿ ಭಾಷೆಗಳಲ್ಲಿ ಬರೆಯಬಹುದು ಎಂದು ಘೋಷಿಸಲಾಗಿದೆ. ಕನ್ನಡ ಹಾಗೂ ಒಡಿಯಾ ಭಾಷೆಗಳನ್ನು ಪಟ್ಟಿಗೆ ಸೇರಿಸಲಾಗಿದೆ, ಹಾಗಾಗಿ ವಿದ್ಯಾರ್ಥಿಗಳು ಪರೀಕ್ಷೆಗಳನ್ನು ಒಂಭತ್ತು ಭಾರತೀಯ ಭಾಷೆಗಳು ಹಾಗೂ ಇಂಗ್ಲಿಷ್‍ನಲ್ಲಿ ಬರೆಯಬಹುದು.

ಉಲ್ಲೇಖಗಳು
 Neet Counselling 2022 Dates
ಭಾರತದಲ್ಲಿ ವೈದ್ಯಕೀಯ ಶಿಕ್ಷಣ
ಸತುರಂಗ ವೆಟ್ಟೈ

ಸತುರಂಗ ವೆಟ್ಟೈ (English: Chess hunt/ Gambit hunt) 2014ರ , ಹೆಚ್.ವಿನೋದ್ ಬರೆದು ನಿರ್ದೇಶಿಸಿರುವ ತಮಿಳು ಬಾಷೆಯ ಚಿತ್ರ. ಈ ಚಿತ್ರದಲ್ಲಿ ನಟರಾಜ್ ಸುಬ್ರಣ್ಯಂ ಮತ್ತು ಇಶಾರ ನಾಯರ್ ಮುಖ್ಯ ಭೂಮಿಕೆಯಲ್ಲಿ ನಟಿಸಿದ್ದಾರೆ. ಚಿತ್ರಕ್ಕೆ ಸೀನ್ ರೋಲ್ಡನ್ರ ಸಂಗೀತವಿದೆ ಮತ್ತು ಕೆ.ಜಿ. ವೆಂಕಟೇಶ್ ರ ಛಾಯಾಗ್ರಹಣವಿದೆ.. ತಿರುಪತಿ ಬ್ರದರ್ಸ್ ಫಿಲ್ಮ್ ಮೀಡಿಯಾ ಚಿತ್ರವನ್ನು ೧೮ ಜುಲೈ ೨೦೧೪ ರಂದು ಬಿಡುಗಡೆ ಮಾಡಿತು.ಚಿತ್ರದ ಮುಂದುವರೆದ ಬಾಗಕ್ಕೆ "ಸತುರಂಗ ವೆಟ್ಟೈ 2" ಎಂದು ಹೆಸಿಡಲಾಗಿದೆ, ಚಿತ್ರದಲ್ಲಿ ಅರವಿಂದ ಸ್ವಾಮಿ ಮತ್ತು ತ್ರಿಷಾ ಕೃಷ್ಣನ್ ನಟಿಸುತ್ತಿದ್ದಾರೆ. ಕನ್ನಡದಲ್ಲಿ ಈ ಚಿತ್ರ "ಜಗತ್ ಕಿಲಾಡಿ" ಎಂಬ ಹೆಸರಿನಲ್ಲಿ ರೀಮೇಕ್ ಆಗುತ್ತಿದೆ.

References 

CS1 errors: dates
ಚಲನಚಿತ್ರಗಳು
ಪುಷ್ಪಕ ವಿಮಾನ (2017ರ ಚಿತ್ರ)

ಪುಷ್ಪಕ ವಿಮಾನ ೨೦೧೭ರ ಕನ್ನಡ ಭಾಷೆಯ, ರವೀಂದ್ರನಾಥ ನಿರ್ದೇಶನದ ಚೊಚ್ಚಲ ಚಿತ್ರ. ಈ ಚಿತ್ರವು ರಮೇಶ್ ಅರವಿಂದ್ ರವರು ನಟಿಸಿರುವ ೧೦೦ನೇ ಚಿತ್ರ, ಇವರು ತಂದೆಯ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. ರಚಿತಾ ರಾಮ್ ಮತ್ತು ಬೇಬಿ ಯುವೀನ ಮಕ್ಕಳ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ.೧೮ ವರ್ಷಗಳ ನಂತರ ಜೂಹಿ ಚಾವ್ಲಾ ರವರು ವಿಶೇಷ ಹಾಡಿನಲ್ಲಿ ಕಾಣಿಸಿಕೊಂಡಿದ್ದಾರೆ. ಚಿತ್ರದ ಶೀರ್ಷಿಕೆ ೧೯೮೭ರ ಕಮಲ್ ಹಾಸನ್ ನಟಿಸಿರುವ ಮೂಕಿ ಚಿತ್ರ " ಪುಷ್ಪಕ ವಿಮಾನ" ದಿಂದ ಪ್ರೇರಿತವಾಗಿದೆ.

References 

CS1 errors: dates
ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ಶ್ರೀಕಂಠ

ಶ್ರೀಕಂಠ 2017ರಲ್ಲಿ ಬಿಡುಗಡೆಯಾದ ಕನ್ನಡ ಭಾಷೆಯ ಚಿತ್ರ. ಈ ಚಿತ್ರವನ್ನು ಮಂಜು ಸ್ವರಾಜ್ ಅವರು ಬರೆದು ನಿರ್ದೇಶಿಸಿದ್ದಾರೆ. ಎಂ.ಎಸ್.ಮನು ಗೌಡ ಅವರ ನಿರ್ಮಿಸಿರುವ ಈ ಚಿತ್ರವು 6 ಜನವರಿ 2017ರಂದು ಬಿಡುಗಡೆಯಾಯಿತು.1985ರಲ್ಲಿ ಪ್ರಕಟವಾಗಿದ್ದ ನಾಗತಿಹಳ್ಳಿ ಚಂದ್ರಶೇಖರ ಅವರ ಚಿಕ್ಕ ಕಥೆಯನ್ನು ಆಧರಿಸಿದ ಚಿತ್ರ ಇದಾಗಿದೆ. ಪ್ರಮುಖ ಪಾತ್ರಗಳಲ್ಲಿ ಶಿವರಾಜ್ ಕುಮಾರ್, ಚಾಂದಿನಿ ಶ್ರೀಧರನ್ ಮತ್ತು ವಿಜಯ್ ರಾಘವೇಂದ್ರ ನಟಿಸಿದ್ದಾರೆ.

References 

CS1 errors: dates
ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ಲೀ (2017 ಚಲನಚಿತ್ರ)

ಲೀ 2017ರ ಎಚ್.ಎಂ.ಶ್ರಿನಂದನ್ ಬರೆದು ನಿರ್ದೇಶಿಸಿರುವ ಕನ್ನಡ ಭಾಷೆಯ ಚಿತ್ರ. ಸಾರಥಿ ಸತೀಶ್ ಮತ್ತು ಸ್ನೇಹಿತರು ವಿವಿಡ್ ಡ್ರೀಮ್ಸ್ ಎಂಟರಟ್ಯೆನ್ಮೆಂಟ್ ಬ್ಯಾನರ್ ಅಡಿಯಲ್ಲಿ ಚಿತ್ರವನ್ನು ನಿರ್ಮಿಸಿದ್ದಾರೆ. ತಾರಾಗಣದಲ್ಲಿ ಸುಮಂತ್ ಶೈಲೇಂದ್ರ, ನಭಾ ನಟೇಶ್ ಮತ್ತು ಸ್ನೇಹ ನಂದನಿ ಇದ್ದಾರೆ. ಚಿತ್ರಕ್ಕೆ ಗುರುಕಿರಣ್ ಅವರ ಹಿನ್ನಲೆ ಸಂಗೀತ ಮತ್ತು ಆನಂದ್ ರಜವಿಕ್ರಮನ್ ಅವರ ಸಂಗೀತವಿದೆ. ನಂದಕುಮಾರ್ ರವರು ಛಾಯಾಗ್ರಹಣದ ಕೆಲಸವನ್ನು ನಿಭಾಯಿಸಿದ್ದಾರೆ.

References 

CS1 errors: dates
ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ಬ್ಯೂಟಿಫುಲ್ ಮನಸುಗಳು

ಬ್ಯೂಟಿಫುಲ್ ಮನಸುಗಳು ( English: Beautiful hearts) ಜಯತೀರ್ಥ ಬರೆದು ನಿರ್ದೇಶಿಸಿರುವ 2017ರ ಕನ್ನಡ ಭಾಷೆಯ ಚಿತ್ರ. ಈ ಚಿತ್ರವನ್ನು ಎಸ್.ಪ್ರಸನ್ನ ಮತ್ತು ಎಸ್. ಶಶಿಕಲಾ ಬಾಲಾಜಿ ಸ್ಕಂದ ಎಂಟರ್ಟೈನ್ಮೆಂಟ್ ಬ್ಯಾನರ್ ಅಡಿಯಲ್ಲಿ ಚಿತ್ರವನ್ನು ನಿರ್ಮಿಸಿದ್ದಾರೆ. ಲೂಸಿಯಾ ಚಿತ್ರದ ನಂತರ ಮತ್ತೆ ಸತೀಶ್ ನೀನಾಸಂ ಮತ್ತು ಶೃತಿ ಹರಿಹರನ್ ನಾಯಕ-ನಾಯಕಿಯಾಗಿ ನಟಿಸಿದ್ದಾರೆ. ಬಿ.ಜೆ.ಭರತರವರು ಚಿತ್ರಕ್ಕೆ ಹಿನ್ನೆಲೆ ಸಂಗೀತ ಮತ್ತು ಸಂಗೀತ ನೀಡಿದ್ದಾರೆ.

References 

CS1 errors: dates
ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ರಿಕ್ತ

ರಿಕ್ತ ೨೦೧೭ರಲ್ಲಿ ಬಿಡುಗಡೆಯಾದ, ಅಮೃತ್‌ ಕುಮಾರ್ ನಿರ್ದೇಶಿಸಿರುವ ಕನ್ನಡ ಭಾಷೆಯ ಚಿತ್ರ. ಈ ಚಿತ್ರವನ್ನು ಜಿ. ಅರುಣ್ ಕುಮಾರ್ ನಿರ್ಮಿಸಿದ್ದಾರೆ. ಸಂಚಾರಿ ವಿಜಯ್ ಕುಡುಕ, ಪ್ರೇಮಿ, ಮಗು, ಹಾಸ್ಯ ನಟ , ಹೀಗೆ ನಾಲ್ಕು ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ವಾಗ್ದೇವಿ ಅಧ್ವಿಕ ಮತ್ತು ರಮ್ಯಾ ವರ್ಷಿಣಿ ಮುಖ್ಯ ಪಾತ್ರಗಳಲ್ಲಿ ಅಭಿನಯಿಸಿದ್ದಾರೆ. ರಾಕಿ ಸೋನು ಚಿತ್ರಕ್ಕೆ ಸಂಗೀತ ನೀಡಿದ್ದಾರೆ. ಈ ಚಿತ್ರಕ್ಕೆ ಮುರಳಿಧರ್ ರವರ ಛಾಯಾಗ್ರಹಣವಿದೆ.‍‌‍‌

ಮತ್ತುReferences
ಅಲ್ಲಮ( ಚಲನಚಿತ್ರ)

ಅಲ್ಲಮ ಟಿ.ಎಸ್. ನಾಗಾಭರಣ ನಿರ್ದೇಶನದ 2017ರ ಕನ್ನಡ ಭಾಷೆಯ ಐತಿಹಾಸಿಕ ಚಿತ್ರ. ಮುಖ್ಯ ಪಾತ್ರಗಳಲ್ಲಿ ಧನಂಜಯ್ ಮತ್ತು ಮೇಘನಾ ರಾಜ್ ನಟಿಸಿದ್ದಾರೆ. ಈ ಚಿತ್ರವು 26 ಜನವರಿ 2017 ರಂದು ರಾಜ್ಯಾದ್ಯಂತ ಬಿಡುಗಡೆಯಾಯಿತು. 

64ನೇ‌ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ ಸಮಾರಂಭದಲ್ಲಿ , ಈ ಚಿತ್ರಕ್ಕೆ ಅತ್ಯುತ್ತಮ ಸಂಗೀತ ನಿರ್ದೇಶನ (ಬಾಪು ಪದ್ಮನಾಭ) ಮತ್ತು ಅತ್ಯುತ್ತಮ ಮೇಕಪ್ (ಎನ್.ಕೆ. ರಾಮಕೃಷ್ಣ) ಗಾಗಿ ಪ್ರಶಸ್ತಿ ಲಭಿಸಿದೆ.

ಅಲ್ಲಮ 
 ನಿರ್ದೇಶಕ : ಟಿ. ಎಸ್. ನಾಗಾಭರಣ
 ಕಲಾವಿದರು: ಧನಂಜಯ, ಮೇಘನಾ ರಾಜ್, ಲಕ್ಷ್ಮೀ ಗೋಪಾಲ ಸ್ವಾಮಿ
 ಚಿತ್ರದ ವಿಧ: ಇತಿಹಾಸ
 ಕಲ್ಪನೆಯ ಚೌಕಟ್ಟಿಗೆ ಸಿಲುಕದ ಅನುಭಾವಿಯೊಬ್ಬನ ಅಂತರಂಗವನ್ನು ಸಿನಿಮಾ ರೂಪದಲ್ಲಿ ಮಾಡಯವುದೆಂದರೆ,ಆಕಾಶಕ್ಕೆ ಏಣಿ ಇಟ್ಟು ಕಾಮನಬಿಲ್ಲು 
 ಮುಟ್ಟಿದಂತೆ. ಆದರೆ ಕೈಯಲ್ಲೋಂದು ಕನ್ನಡಿ ಹಿಡಿದು ಆ ಇಂದ್ರ ಚಾಪವನ್ನು ದಕ್ಕಿಸಿ ಕೊಳ್ಳುವ ರೀತಿಯಲ್ಲಿ ಅಲ್ಲಮನ‌ ಸಿನಿಮಾವನ್ನು ಟಿ. ಎಸ್. ನಾಗಾಭರಣ ರವರು ಮಾಡಿದಾರೆ.

CS1 errors: dates
ವರ್ಷ-೨೦೧೭ ಕನ್ನಡಚಿತ್ರಗಳು
ಕನ್ನಡ ಚಲನಚಿತ್ರಗಳು
ಜಿಲೇಬಿ( 2017 ಚಲನಚಿತ್ರ)

ಜಿಲೇಬಿ, ಶಂಕರ್ ಬರೆದು ನಿರ್ದೇಶಿಸಿ ನಿರ್ಮಿಸಿರುವ 2017ರ ಕನ್ನಡ ಭಾಷೆಯ ಚಿತ್ರ. ಮುಖ್ಯ ಪಾತ್ರಗಳಲ್ಲಿ ಪೂಜಾ ಗಾಂಧಿ, ಯಶಸ್, ವಿಜಯ್ ಚಂದೂರ್ ಮತ್ತು ನಾಗೇಂದ್ರ ನಟಿಸಿದ್ದಾರೆ. ಜೇಮ್ಸ್ ಆರ್ಕಿಟೆಕ್ಟ್ ಚಿತ್ರಕ್ಕೆ ಸಂಗೀತ ನೀಡಿದ್ದಾರೆ. ಎಂ.ಆರ್.ಸೀನು ಚಿತ್ರಕ್ಕೆ ಛಾಯಾಗ್ರಹಣ ಮಾಡಿದ್ದಾರೆ.

References 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ಸಂಗೊಳ್ಳಿ ರಾಯಣ್ಣ (೨೦೧೨ ಚಲನಚಿತ್ರ)

ಕ್ರಾಂತಿವೀರ ಸಂಗೊಳ್ಳಿ ರಾಯಣ್ಣ ( English: Legendary warrior Sangolli Rayanna) ನಾಗಣ್ಣ ನಿರ್ದೇಶನದ 2012ರ ಕನ್ನಡ ಭಾಷೆಯ ಐತಿಹಾಸಿಕ ಚಿತ್ರ. ಈ ಚಿತ್ರವನ್ನು ಆನಂದ್ ಅಪ್ಪುಗೋಳ್ ನಿರ್ಮಿಸಿದ್ದಾರೆ. ಮುಖ್ಯ ಪಾತ್ರಗಳಲ್ಲಿ "ಚಾಲೆಂಜಿಂಗ್ ಸ್ಟಾರ್" ದರ್ಶನ್, ಜಯಪ್ರದಾ ಮತ್ತು ನಿಖಿತಾ ತುಕ್ರಲ್ ನಟಿಸಿದ್ದಾರೆ. ಚಿತ್ರವು ಕರ್ನಾಟಕದ ಪ್ರಮುಖ ಸ್ವಾತಂತ್ರ್ಯ ಹೋರಾಟಗಾರ ಸಂಗೊಳ್ಳಿ ರಾಯಣ್ಣನ ಜೀವನವನ್ನು ಆಧರಿಸಿದೆ .

ಪಾತ್ರವರ್ಗ 
 ಸಂಗೊಳ್ಳಿ ರಾಯಣ್ಣನಾಗಿ ದರ್ಶನ್ ತೂಗುದೀಪ
 ಕಿತ್ತೂರು ರಾಣಿ ಚೆನ್ನಮ್ಮನಾಗಿ ಜಯಪ್ರಾದಾ
 ಮಲ್ಲಮ್ಮನಾಗಿ ನಿಕಿತಾ ತುಕ್ರಾಲ್
 ದಿವ್ಯ ಪರಮೇಶ್ವರನ್
 ಚನ್ನಬಸವನಾಗಿ ಶಶಿಕುಮಾರ್
 ಶ್ರೀನಿವಾಸ ಮೂರ್ತಿ 
 ಕೆಂಚಮ್ಮನಾಗಿ ಉಮಾಶ್ರೀ   
 ಕರಿಬಾಸವಯ್ಯ
 ಸೌರವ್
 ಅವಿನಾಶ್
 ರಮೇಶ್ ಭಟ್
 ದೊಡ್ಡಣ್ಣ
 ಶೋಭರಾಜ್
 ಬ್ರಹ್ಮಾವರ
 ಆನಂದ್ ಅಪ್ಪುಗೋಲ್
 ಸದಾಶಿವ ವಿನಯಸಾರಥಿ

References 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೨ ಕನ್ನಡಚಿತ್ರಗಳು
ಕಲಬೆರಕೆ (ಚಲನಚಿತ್ರ)

ಕಲಬೆರಕೆ ಮಧು ದಿವಾಕರ್ ನಿರ್ದೇಶನದ 2017ರ ಕನ್ನಡ ಭಾಷೆಯ ಚಿತ್ರ. ಮುಖ್ಯ ಪಾತ್ರಗಳಲ್ಲಿ ಅನಿರುದ್ಧ ಮತ್ತು ಸಂಜನಾ ಪ್ರಕಾಶ್ ನಟಿಸಿದ್ದಾರೆ.

ಪಾತ್ರವರ್ಗ 
 ಸಂಜನಾ ಪ್ರಕಾಶ್  (ನಂದಿನಿಯಾಗಿ)
 ಅನಿರುದ್ಧ
 ಜೈ ಜಗದೀಶ್
 ಬ್ಯಾಂಕ್ ಜನಾರ್ಧನ್

ಗೀತೆಗಳು 
ಕೀರ್ತಿ ಜೈನ್ ಚಿತ್ರಕ್ಕೆ ಸಂಗೀತ ನೀಡಿದ್ದಾರೆ, ಕೀರ್ತಿ ಜೈನ್, ಮಧು ದಿವಾಕರ್,ಜೀತೇಂದ್ರ ಹಾಡುಗಳ ಸಾಹಿತ್ಯ ಬರೆದಿದ್ದಾರೆ..

References 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ಅಪಮಾನ

ಅಪಮಾನ ಅಗೌರವದ ಅಥವಾ ತಿರಸ್ಕಾರದಿಂದ ಕೂಡಿದ ಒಂದು ಮುಖಭಾವ, ಹೇಳಿಕೆ (ಅಥವಾ ಕೆಲವೊಮ್ಮೆ ವರ್ತನೆ). ಅಪಮಾನಗಳು ಉದ್ದೇಶಪೂರ್ವಕ ಅಥವಾ ಆಕಸ್ಮಿಕವಿರಬಹುದು. ಅಪಮಾನವು ವಾಸ್ತವಿಕವಾಗಿರಬಹುದು, ಆದರೆ ಅದೇ ವೇಳೆಗೆ ತುಚ್ಛಾರ್ಥಕವಾಗಿರಬಹುದು.

ಲಕಾನ್ ಅಪಮಾನಗಳನ್ನು ಸಾಮಾಜಿಕ ಸಂವಹನದ ಪ್ರಧಾನ ರೂಪವೆಂದು ಪರಿಗಣಿಸಿದನು, ಮತ್ತು ಇವು ಕಾಲ್ಪನಿಕ ವ್ಯವಸ್ಥೆಗೆ ಕೇಂದ್ರೀಯವಾಗಿವೆ, ಆಕ್ರಮಣಶೀಲ ಸಂವಹನದ ಮೂಲ ರೂಪವಾಗಿವೆ.

ಹಿಂಗೈಹೊಡೆತವು ಯಾರನ್ನಾದರೂ ಹಸ್ತದ ಬದಲು ಕೈಯ ಹಿಂಭಾಗವನ್ನು ಬಳಸಿ ಹೊಡೆಯುವುದನ್ನು ಸೂಚಿಸುತ್ತದೆ—ಇದು ಸಾಮಾನ್ಯವಾಗಿ ಸಾಂಕೇತಿಕ, ಕಡಿಮೆ ಬಲಯುತ ಹೊಡೆತ. ಅನುಗುಣವಾಗಿ, ಹಿಂಗೈ (ಅಥವಾ ಎಡಗೈ) ಅಭಿನಂದನೆ, ಅಥವಾ ಶಿಷ್ಟ ವ್ಯಂಗ್ಯವು ಅಭಿನಂದನೆ ರೂಪದಲ್ಲಿರುವ, ಅಥವಾ ಅಭಿನಂದನೆ ಜೊತೆಗೂಡಿದ ಒಂದು ಅಪಮಾನ, ವಿಶೇಷವಾಗಿ ತೃಣೀಕರಣ ಅಥವಾ ಅಸಡ್ಡೆ ಉದ್ದೇಶಪೂರ್ವಕವಾಗಿರುವ ಸನ್ನಿವೇಶಗಳಲ್ಲಿ.

ಹಿಂಗೈ ಅಭಿನಂದನೆಗಳ ಕೆಲವು ಉದಾಹರಣೆಗಳು:
"ನೀನು ಆ ಪರೀಕ್ಷೆಯಲ್ಲಿ ಉತ್ತೀರ್ಣನಾಗುತ್ತೀ ಎಂದು ನಿರೀಕ್ಷಿಸಿರಲಿಲ್ಲ. ನಿನಗೆ ಒಳ್ಳೆಯದು.", ಇದು ಗುರಿಯಲ್ಲಿ ಯಶಸ್ಸು ಆಕಸ್ಮಿಕ ಎಂದು ಮಾತಿನ ಮೂಲಕ ದೋಷಾರೋಪಣೆ ಮಾಡುವುದು. 
"ಆ ಲಂಗ ನಿನ್ನನ್ನು ಬಹಳ ತೆಳ್ಳಗೆ ಕಾಣುವಂತೆ ಮಾಡುತ್ತದೆ.", ವ್ಯಂಗ್ಯವಾಗಿ ಕಾಣದ ಕೊಬ್ಬನ್ನು ಸೂಚಿಸುವುದು.

ಮಾತಿನ ಅಪಮಾನಗಳು ಹಲವುವೇಳೆ ಶಿಶ್ನದ ರೂಪವನ್ನು ತೆಗೆದುಕೊಳ್ಳುತ್ತವೆ; ಇದರಲ್ಲಿ ಮನ ನೋಯಿಸುವ ಅಶ್ಲೀಲತೆ ಸೇರಿರುತ್ತದೆ.

ಫ್ಲೈಟಿಂಗ್ ಎಂಬ ಕವನ ಸ್ಪರ್ಧೆಯು ಸಾಹಿತ್ಯಿಕ ಅಪಮಾನಗಳ ವಿಧ್ಯುಕ್ತ ಸರಣಿಯಾಗಿತ್ತು.

ಉಲ್ಲೇಖಗಳು

ಭಾವನೆಗಳು
ಎರಡು ಕನಸು( 2017 ಚಲನಚಿತ್ರ)

ಇದನ್ನು ನೋಡಿ ಎರಡು ಕನಸು,ರಾಜಕುಮಾರ್ ಅಭಿನಯದ ಚಲನಚಿತ್ರ.

ಎರಡು ಕನಸು ( English: Two dreams)ಮದನ್ ನಿರ್ದೇಶನದ 2017ರ ಕನ್ನಡ ಭಾಷೆಯ ಚಿತ್ರ. ಮುಖ್ಯ ಪಾತ್ರಗಳಲ್ಲಿ ವಿಜಯ್ ರಾಘವೇಂದ್ರ ಮತ್ತು ಕಾರುಣ್ಯ ರಾಮ್ ನಟಿಸಿದ್ದಾರೆ.

ಪಾತ್ರವರ್ಗ 
ವಿಜಯ್ ರಾಘವೇಂದ್ರಕಾರುಣ್ಯ ರಾಮ್ ಕೃಶಿ ತಪಂಡ ava Studios.

References 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ಹೆಬ್ಬುಲಿ (ಕನ್ನಡ)

ಹೆಬ್ಬುಲಿ, ಎಸ್.ಕೃಷ್ಣ ನಿರ್ದೇಶನದ 2017ರ ಕನ್ನಡ ಭಾಷೆಯ ಚಿತ್ರ. ಮಾಣಿಕ್ಯ ಚಿತ್ರದ ನಂತರ ಮತ್ತೆ ಸುದೀಪ್ ಮತ್ತು ವಿ. ರವಿಚಂದ್ರನ್ ಒಟ್ಟಿಗೆ ನಟಿಸಿದ್ದಾರೆ. ಈ ಚಿತ್ರದ ಮೂಲಕ ಕನ್ನಡ ಚಿತ್ರರಂಗಕ್ಕೆ ನಾಯಕಿಯಾಗಿ ಅಮಲಾ ಪೌಲ್ ಪಾದಾರ್ಪಣೆ ಮಾಡಿದರು.

ಎಸ್.ಆರ್.ವಿ.ಪ್ರೋಡಕ್ಷನ್ಸ್ ಚಿತ್ರವನ್ನು ನಿರ್ಮಿಸಿದ್ದಾರೆ, ಎ. ಕರುಣಾಕರ್ ಛಾಯಾಗ್ರಹಣ ಮಾಡಿದ್ದಾರೆ. ಈ ಚಿತ್ರವನ್ನು ಬೆಂಗಳೂರು, ಹೈದರಾಬಾದ್, ಜಮ್ಮು ಕಾಶ್ಮೀರ ಮತ್ತು ಐಸ್ ಲ್ಯಾಂಡ್ ನಲ್ಲಿ ಚಿತ್ರೀಕರಿಸಲಾಗಿದೆ.

References 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು